Kehon koostumuksen mittaaminen eri menetelmillä – Laakso | Lihastohtori\n← Ojentajat kasvuun treenaamalla – Tikka\nOnko proteiinipalautusjuomasta hyötyä? →\nKehon koostumuksen mittaaminen eri menetelmillä – Laakso\nJulkaistu: 23.10.2014 | Kirjoittanut: jhulmi\nIhmiset keskustelevat paljon rasvaprosenteistaan ja lihasmassoistaan. Kehon koostumuksen mittaaminen onkin hyödyllistä muutenkin kuin vain pelkästään esteettisistä syistä. Ongelmana on kuitenkin mittauksen haasteet ja epätarkkuus. Mittalaitteita on monenlaisia – on halpoja ja kalliita, yksinkertaisia ja monimutkaisia. Lihastohtori muistaa vielä professorilta saamansa opit yli kymmenen vuoden takaa kysyessään mikä on paras kehon koostumuksen mittari: ”objektiivinen peili”. Sain tällä kertaa vierailevaksi kirjoittajaksi Mia Laakson, LitK, joka on erikoistunut opinnoissaan kehon koostumuksen mittaukseen ja teki aiheesta opinnäytetyön ja jatkaa saman aiheen ympärillä myös gradussaan. Tässä kirjoituksessa kerrotaan eri mittalaitteista ja niiden käytöstä. Lisäksi tarkastellaan laitteista saatujen tulosten luotettavuutta. Jos saat rasvaprosenttilukemaksesi vaikkapa 15 %, niin kuinka lähellä se on totuutta? Kumpi on parempi, ihopoimumittaus vai bioimpedanssi vai mittaavatko ne edes samaa asiaa?\nJohdantoa ja perusteita\nHei kaikille blogin lukijoille! Aloitetaan johdannolla kehon koostumukseen. Kehon koostumuksella tarkoitetaan kehomme kemiallista koostumusta eli eri aineiden jakautumista kehossamme (Wilmore & Costill 2004). Keho sisältää proteiineja, rasvaa, vettä, glykogeeniä sekä luuston ja muun elimistön kivennäisaineita (Fogelholm 2004).\nTarkat ja luotettavat arvioinnit kehon koostumuksesta ovat hyödyllisiä arvioitaessa yksilön ravitsemuksellista ja terveydellistä tilaa (Mikat ym. 2007). Mittaukset ovat erinomaisia seurattaessa esimerkiksi painonhallintainterventioiden tehokkuutta. Pelkkä painon muutosten seuraaminen ei usein ole riittävä menetelmä, sillä kehon koostumuksessa voi tapahtua muutoksia ilman, että paino muuttuu (Sillanpää 2011). Lisäksi rasvaa saattaa kerääntyä myös sellaisiin paikkoihin, joista sitä ei välttämättä helposti paljain silmin erota. Kehon koostumuksen analysoinnin avulla saa tietoa yksilön rasvamassan ja lihasmassan suhteellisista osuuksista kehossa (Dolezal ym. 2013). Kehonkoostumusmittaus soveltuu erinomaisesti ravintotottumusten, terveysliikunnan, painonhallinnan ja muiden elämäntapamuutosten suunnitteluun, motivointiin, monitorointiin ja seurantaan.\nTieto ihmiskehon koostumuksesta lisääntyy jatkuvasti. Menetelmien kehittyessä myös kehon koostumuksen aiempaa tarkempi tarkastelu on tullut mahdolliseksi. Ihmiskehon koostumusta ei kuitenkaan koskaan voida suoraan mitata muuta kuin kuolleelta. Kehon koostumuksen mittaamiseen on kuitenkin kehitetty monenlaisia mittaustekniikoita.\nKehon koostumuksen mittausmenetelmät jaetaan kahteen pääkategoriaan: laboratorio- ja kenttämenetelmät. Yleisimpiä laboratoriotekniikoita ovat esimerkiksi kaksienergisen röntgensäteen absorptiometria eli DXA, vedenalaispunnitus sekä 4-komponenttimalli. Yleisimpiä kenttätekniikoita taas ovat muun muassa ihopoimumittaus, vyötärö-lantio-suhde, painoindeksi (BMI) sekä biosähköinen bioimpedanssi. (Mikat ym. 2007.) Laboratoriotekniikat ovat yleisesti ottaen tarkempia kuin kenttämenetelmät, mutta lähes aina kalliita ja aikaa vieviä, joten ne eivät ole aina kovin käytännöllisiä. Kenttämenetelmät sen sijaan soveltuvat paremmin laajoille henkilöjoukoille ja ovat usein tarpeeksi tarkkoja rasvan määrää arvioitaessa. (Sillanpää 2011.) Kaikissa mittausmenetelmissä on hyvät ja huonot puolensa ja menetelmää valittaessa tuleekin tarkastella, millaista tietoa halutaan saada selville. Mittausmenetelmää valittaessa tulee pohtia muun muassa menetelmän kustannuksia, miten nopeasti tietoa tarvitaan ja kuinka tarkkaa tiedon tulisi olla. Kehon koostumuksen arvioinnissa tulee aina olla kriittinen, sillä tulokseen vaikuttavat valittu mittausmenetelmä, käytetty laitteisto ja mittaaja sekä usein myös kehon nestetasapaino.\nKenttätyössä käytännöllisimpiä ja yksinkertaisimpia kehon koostumuksen antropometrisia mittareita ovat painoindeksi (BMI), vyötärönympärys ja vyötärö-lantio suhde. Nämä antavat epäsuoria ja karkeita arvioita lihavuudesta ja keskivartalolihavuudesta (Sillanpää 2011). Painoindeksi on yleisesti hyväksytty ja paljon käytetty menetelmä, mutta se ei anna riittävän tarkkoja tuloksia henkilöillä, joilla on hyvin pieni tai suuri lihasmassa (Racette ym. 2006). Tämä johtuu siitä, että painoindeksi ei erottele lihas- ja rasvamassaa toisistaan vaan määrittelee ainoastaan henkilön painon suhteen pituuteen. Vyötärönympärys ja vyötärö-lantiosuhde kertovat keskivartalolihavuudesta ja painoindeksiä paremmin rasvan jakautumisesta kehossa.\nYksinkertainen ja yleisesti kehon koostumuksen tarkastelussa käytetty menetelmä on 2-komponenttimalli. Mallin mukaan keho jaetaan rasvattomaan massaan sekä rasvamassaan, ja näin on mahdollista tarkastella niiden eri osuuksia kehossa. (Ellis 2000.) Eri 2-komponenttimalleissa saattaa olla eroja siinä, mikä luetaan kuuluvaksi rasvattomaan kehon massaan. Tavallisesti kuitenkin 2-komponenttimallissa rasvaton kehon massa sisältää kaiken muun paitsi rasvamassan. Näin ollen rasvamassa sisältää myös niin sanotun välttämättömän rasvan, kuten aivoissa ja sydämessä olevan rasvan. Rasvatonta kehon massaa ja niin sanottua ”lean body” massaa käytetään välillä toistensa synonyymeinä siitä huolimatta, että ”lean body” massa sisältää myös kehon välttämättömän rasvan, ja rasvaton massa (fat-free mass) sitä vastoin ei. Yleisimpiä 2-komponenttimalleja ovat ihopoimumittaus, biosähköinen impedanssi, vedenalaispunnitus sekä air displacement plethysmography eli BOD POD. Kerron seuraavaksi näistä lyhyesti.\nBIA- eli biosähköinen impedanssilaite perustuu pienten, harmittomien elektronisten signaalien kulkeutumiseen kehossa. Eri kudokset vastustavat signaaleja eri voimakkuudella. Vesi päästää signaaleja helpommin lävitseen kuin esimerkiksi rasva. Näin ollen lihakset, jotka sisältävät paljon enemmän vettä kuin rasvakudos, päästävät signaaleja helpommin lävitseen kuin rasvakudos. Laskukaavojen avulla BIA-laitteen on mahdollista määrittää kuinka paljon kehossa on rasva- ja lihaskudosta. Lisäksi laite määrittää rasva- ja lihaskudoksen jakautumista kehon eri osissa.\nBiosähköisiä impedanssilaitteita on paljon erilaisia. Joissakin laitteissa sähkövirta kulkee vain kädestä käteen, jolloin laite mittaa vain ylävartalon koostumuksen. Laitteita on myös sellaisia, joissa sähkövirta kulkee sekä jaloista että käsistä, ja näin mittaa koko kehon koostumuksen ja ne kaikki laitteet toimivat kuitenkin samalla perusperiaatteella.\nMeillä kaikilla kehon kokonaisveden määrän ja rasvattoman massan suhde on suhteellisen vakio (0,73), ja tämän perusteella bioimpedanssilaite arvioi kehon rasvattoman massan melko hyvin. (Moon ym. 2013.) Tämä suhdeluku vaihtelee kuitenkin jonkin verran eri ihmisillä ja saattaa muuttua samalla ihmisellä esimerkiksi kuntosaliharjoittelun seurauksena. Tavallisesti nimittäin lihasten kasvaessa myös niiden sisältämä veden määrä lisääntyy suhteellisesti tarkasteltaessa.\nBiosähköistä impedanssilaitetta käytetään tavallisesti kehon koostumuksen muutosten seurannassa. Tutkimusten mukaan laite ei kuitenkaan ole täysin luotettava. Tämä johtuu suurelta osin siitä, että laite olettaa kehon kokonaisveden määrän pysyvän aina vakiona. Tällaiset oletuksista johtuvat virheet voivat johtaa muutamien prosenttiyksikköjen virheeseen kehon koostumuksen mittauksessa. Toisaalta monien tutkimusten mukaan melko suurien kehon koostumuksissa tapahtuvien muutoksien seurannassa biosähköinen impedanssilaite on suhteellisen luotettava. Koska kehon neste- ja elektrolyyttitasapaino vaikuttavat tuloksiin, on erittäin tärkeää, että mittausta edeltävä aika vakioidaan mahdollisimman tarkasti. Eli esimerkiksi olisi tärkeää suorittaa mittaus aina aamulla paastotilassa. Lisäksi edellispäivän raskasta liikuntaa ja saunomista tulisi välttää. Naisilla myös kuukautiskierron vaihe vaikuttaa tuloksiin.\nIhopoimumittauksessa mitataan ihopoimujen paksuutta kahdesta tai useammasta kohdasta kehoa mittauspihdeillä. Mittaus perustuu oletukseen, että kehon rasvasta noin puolet sijaitsee ihonalaisena rasvakudoksena. Eri henkilöillä rasvan jakaantuminen eri puolille kehoa kuitenkin vaihtelee hieman, joten mittauspaikkojen valitseminen vaikuttaa aina tulokseen. Mitattaessa ihopoimuja niiden paksuus lasketaan yhteen ja summa sijoitetaan ennusteyhtälöön, jonka avulla saadaan laskettua arvio kehon rasvaprosentista. Ihopoimumittaukset ovat yksinkertaisia ja ne voidaan toteuttaa helposti myös kenttätyössä. Ihopoimumittaus on edullinen, mutta sen tarkkuus riippuu suuresti mittaajasta ja siitä, että mittaus toistetaan aina täsmälleen samoista kohdista (Sillanpää 2011). Eri mittaajien saamat tulokset eivät olekaan vertailukelpoisia eikä eri henkilöiden tuloksia kannata vertailla keskenään rasvan epätasaisen jakautumisen vuoksi. Ihopoimumittaus soveltuu parhaiten pitkäaikaisseurantaan. (Fogelholm 2004.)\nJos ihopimumittauksen avulla tarkastellaan vain ihonalaisen rasvan määrää, niin mittaus on tavallaan suora ja mittauksesta saatu tulos melkoisen luotettava. Isompi haaste on ihmisten erilaisuudessa sekä yhtälöissä, joiden avulla ennustetaan koko kehon rasvaprosenttia. (Moonin luento: http://nsca.com/videos/conference_lectures/body-composition-changes-during-nutrition-and-exercise-interventions/.) Mittaajan pitää myös osata mitata oikein. Yleisimmät mittauspaikat ovat ojentajan, hauiksen, lavanaluksen ja suoliluunharjanteen ihopoimu (Keskinen ym. 2007, 48). Vaihtoehtoisesti voi käyttää myös kolmea tai seitsemää mittauspaikkaa (ACSM. 2009, 68). Esteettisissä lajeissa tämä mittari mittaa parhaiten ihonalaisen rasvan määrää ja sen sijaan, että puhutaan rasvaprosentista, niin voi olla vain hyvä puhua ihopoimujen paksuuksista eri alueilla. Ihopoimumittauksen yhteydessä voi käyttää mittanauhaa lisänä, mikä saattaa vielä parantaa mittaustuloksia. Esimerkiksi jos ihopoimumittauksella saadaan samansuuruinen tulos samalla henkilöllä eri aikoina, mutta henkilön käsivarren paksuus on suurentunut, voidaan päätellä, että käsivarteen on nimenomaan tullut lisää lihasta rasvan sijasta. Vielä ihopoimumittausta tarkempaan lukemaan pääsee ultraäänellä ja MRI:llä.\nVedenalaispunnitus ja BOD POD\nVedenalaispunnitus perustuu kehon tilavuuden mittaamiseen ja kehon tiheyden määrittämiseen. Koska rasvakudoksen tiheys (0,9 g/ml) poikkeaa rasvattoman kudoksen tiheydestä (n. 1,1 g/ml riippuen hieman yksilöstä), voidaan kehon kokonaistiheyden perusteella laskea rasvakudoksen ja rasvattoman kudoksen osuudet kehon kokonaismassasta. Arkhimedeen lain mukaan henkilön painon ja veden alla mitatun painon erotus on yhtä suuri kuin henkilön kehon syrjäyttämän veden paino. Syrjäytetyn vesimäärän painon avulla saadaan laskettua syrjäytetyn vesimäärän tilavuus, joka on sama kuin koehenkilön kehon tilavuus. Vedenalaispunnituksen avulla saatuun kehon tilavuuteen sisältyy kudosten tilavuuden lisäksi myös keuhkoissa ja ruoansulatuskanavassa olevien kaasujen tilavuus, mikä pitää huomioida tuloksessa. Kehon tilavuuden saa mitattua epäsuorasti käyttämällä myös BOD POD -laitetta. Menetelmässä henkilö menee suljettuun, ilmaa sisältävään kammioon. Kehon tilavuus voidaan laskea ilmamäärän avulla, jonka keho syrjäyttää kammiossa. Tämä ilmamäärä on täsmälleen sama, kuin henkilön kehon tilavuus. Alla kuvat vedenalaispunnituksesta ja BOD POD:sta.\nKaksienergisen röntgensäteen absorptiometria (DXA) on 3-komponenttimalli, joka mittaa henkilön luun mineraalipitoisuuden eli luuston tiheyden, rasvattoman kehon massan sekä rasvamassan määriteltynä poikkipinta-alaa kohden. DXA kehitettiin alun perin luuston tiheyden mittavälineeksi, mutta laitetta kehitettiin nopeasti koko kehon koostumuksen mittaamiseen sopivaksi. Nykyään DXA-laitetta käytetään myös esimerkiksi eri kehon osien, kuten vatsan rasvamassan arviointiin (Glickman ym. 2004). Lisäksi DXA:n avulla on mahdollista saada tietoa eri kehonosien lihasmassasta.\nDXA-laitteen toiminta perustuu kahden spektriltään erilaisen röntgensäteilyn tuottamiseen ja niiden vaimenemisen mittaamiseen. Eri kudokset päästävät röntgensäteitä lävitseen eri intensiteeteillä, minkä perusteella DXA arvioi kehon koostumuksen. Laite pystyy määrittämään röntgensäteiden avulla tarkasti ainoastaan kehon pehmytkudoksen sekä luuston. Kehon kokonaisveden määrää DXA ei siis pysty määrittämään. Kehon rasvamassan, rasvattoman massan sekä lihasten määrittämiseen laite käyttää erilaisia kuvankäsittelymetodeja sekä yhtälöitä. Samalla tavalla kuin bioimpedanssilaite, DXA määrittää kehon rasvattoman massan, rasvamassan ja lihasmassan käyttämällä niiden suhdetta kehon kokonaisveden määrään. Nämä suhteet ovat todettu olevan suhteellisen vakioita, mutta voivat muuttua samallakin henkilöllä hieman esimerkiksi lihasmassan lisääntymisen seurauksena. Joidenkin tutkimusten mukaan tämä johtaa keskimäärin noin 4 prosentin virhearvioon kehon koostumuksen määrittämisessä väestötasolla (mm, Moon ym. 2013). DXA tuntuu aliarvioivan rasvan määrää varsinkin sellaisilla henkilöillä, joilla rasvaa on kerääntynyt paljon ylävartaloon (Clasey ym. (1999.) Kuitenkin, kun DXA-laitetta on verrattu bioimpedanssiin ja ihopoimumittauksiin, useiden tutkimusten mukaan DXA antaa tarkimmat arviot kehon koostumuksen muutoksista samalla henkilöllä eri aikoina (Gutin ym. (1996). Lähes aina tällaisissa tutkimuksissa niin sanottuna kultaisena standardina on käytetty 4-komponenttimallia. Useissa tutkimuksissa DXA laitteen määrittämä henkilön rasvamassan tai rasvattoman massan muutos eroaa 4-komponenttimallin antamasta tuloksesta vain 1–2 prosenttiyksikköä (mm. Evans ym. 1999; Ploeg ym. 2003; Salomone ym. 2000.)\nLyhyesti kiteytettynä DXA on nopea ja suhteellisen tarkka kehon koostumuksen mittari. Laitetta voidaan käyttää koko kehon sekä eri kehon osien, kuten jalkojen ja vatsan koostumuksen arvioinnissa. Tuloksia tarkasteltaessa tulee kuitenkin muistaa olla kriittinen, koska DXA ei pysty mittaamaan kehon nesteiden määrää ja näin ollen laite käyttää joitain oletuksia arvioidessaan kehon rasvan ja rasvattoman massan määrää. Lisäksi DXA on lähinnä vain tutkimuskäytössä. Esimerkiksi liikuntabiologian ja terveystieteiden laitoksella on Jyväskylässä yhteinen DXA.\n4-komponenttimallia pidetään tällä hetkellä ns. ”kultaisena standardina” kehon koostumuksen mittauksessa. Monikomponenttimalleissa määritetään rasvan, veden, mineraalien ja proteiinien määrät useammalla eri menetelmällä ja koostetaan tulokset yhtenäisiksi. 4-komponenttimalli sisältää esimerkiksi kehon painon ja tilavuuden, sekä kokonaisveden ja luuston mineraalien määrän mittauksen. Kyseiset mittaukset voidaan tehdä eri laitteilla, mutta yleisesti kuitenkin kehon tilavuus mitataan käyttämällä BOD POD:ia tai vedenalaispunnitusta. Kehon kokonaisveden määrää mitataan sitä vastoin yleisesti käyttämällä niin sanottua D2O tekniikkaa. D2O eli dideuteriumoksidi on molekyyli, jossa vedyn raskaampi isotooppi, deuterium on sidoksissa happeen. Näin ollen molekyyli muistuttaa tavallista vesimolekyyliä (H2O), mutta dideuteriumoksidissa molemmat vetyatomit ovat isotooppia H² (Norgan. 2005). Luuston sisältämän mineraalien määrän saa mitattua luotettavasti DXA-laitteella. Painon voi mitata monella laitteella, mutta sen saa kätevästi DXA-laitteen avulla luuston mittauksen yhteydessä. Monikomponenttimalleja pidetään tällä hetkellä luotettavimpina siksi, että ne ovat ainoita menetelmiä joissa määritetään kehon nesteiden määrän avulla kehon koostumus. Monikomponenttimallit ovat kuitenkin aikaa vieviä ja kalliita, mikä rajoittaa niiden käyttöä.\nJyväskylässäkin kolme vuotta sitten vierailleen kehonkoostumusekspertin Jordan Moonin mukaan monikomponenttimallit ovat ainoita kehon koostumuksen mittareita, joiden tuloksiin ei vaikuta henkilön ikä, sukupuoli, etnisyys, kuntotaso tai rasvan määrä. Kaikkia muita mittalaitteita käytettäessä on hyvin tärkeää suorittaa mittaukset vakioiduissa olosuhteissa. Tutkimusten mukaan DXA-laitteella samalta henkilöltä eri aikoina saadut mittaustulokset ovat melko tarkkoja, mutta 4-komponenttimalliin verrattaessa DXA kuitenkin aliarvioi rasvan määrää systemaattisesti noin 1-2 prosenttiyksikön verran. Jos henkilön kehon koostumus sitä vastoin muuttuu esimerkiksi laihdutuksen seurauksena, DXA:n mittaustarkkuus vähenee. Tämä johtuu olettamuksista koskien veden määrää, joista kerroin edellä. Ryhmätasolla mittausvirheet kehon koostumuksen muutoksessa samalla henkilöllä eri aikoina ovat jonkin verran pienempiä kuin yksilötasolla. BIA-laitteella saadut tulokset samalla henkilöllä eri aikoina saattavat vaihdella jopa hieman enemmän kuin DXA:lla saadut tulokset. Vedenalaispunnituksen avulla saadut tulokset kehon koostumuksesta ovat melko luotettavia mitattaessa samalla henkilöllä eri aikoina, kunhan mittaukset suoritetaan vakioiduissa olosuhteissa ja kehon koostumuksessa ei tapahdu suuria muutoksia. Tuloksiin vaikuttaa kuitenkin esimerkiksi kehossa olevan kaasun määrä. Moonin mukaan vedenalaispunnituksesta saadut tulokset sisältävät rasvan määrässä noin 4 prosenttiyksikön verran virhettä verrattaessa 4-komponenttimalliin. Kun verrataan mittaustuloksia eri ihmisten välillä, mittaustarkkuus heikkenee, sillä esimerkiksi luuston tiheys joudutaan arvioimaan käytettäessä vedenalaispunnitusta. Tästä johtuen henkilöllä, jolla on luusto tiheämpää kuin jollakin toisella, saa tulokseksi pienemmän kehon rasvattoman massan kuin henkilö jolla luusto on vähemmän tiheää. Kehon koostumuksen mittauksesta saatuja tuloksia ei ikinä pitäisikään verrata kahden eri henkilön välillä. Ihopoimumittauksella saadut tulokset kehon kokonaisrasvan määrässä saattavat vaihdella jopa 8 prosenttiyksikön verran verrattaessa 4-komponenttimallin avulla saatuihin tuloksiin. Tämä johtuu muun muassa siitä, että ihopoimumittauksen avulla saadaan melko luotettavia tuloksia ihon alaisesta rasvan määrästä, mutta ei kehon kokonaisrasvan määrästä. Moonin mukaan 2- ja 3-komponenttimalleja käytettäessä pahimmassa tapauksessa rasvan määrän arvioinnissa saattaa olla virhettä 12 prosenttiyksikön verran verrattaessa 4-komponenttimalliin. Näin suuret virheet johtuvat kuitenkin suurelta osin huonosti vakioiduista olosuhteista. (Moonin luento:http://nsca.com/videos/conference_lectures/body-composition-changes-during-nutrition -and-exercise-interventions/.)\nMenetelmien toistettavuus kaiken kaikkiaan kuitenkin samalla ihmisellä on melko hyvä. Jos vakioiduissa olosuhteissa tänään saa rasvaprosentiksi 10 ja seuraavalla mittauskerralla 13, niin keskimäärin yli 90 prosentin varmuudella näin on tapahtunut riippuen mittalaitteista. Eli vaikka ei absoluuttisen oikeaa lukemaa saadakaan ja ihmisten vertailu on vaikeaa, niin tulos muutoksista voi olla melko lähellä oikeaa. Käytännössä kuitenkin harvoin alle 2 prosenttiyksikön muutokset vielä menevät muuta kuin menetelmän virhemarginaalin sisään. Tämä tarkoittaa sitä, että mittaukset kannattaa toistaa useasti.\nHuh, tässä kohtaa taitaa olla pyyhkiytynyt mielestä jo kaikki alussa kirjoitettu. Lyhyesti kuitenkin voisi todeta näin lopuksi, että kehon koostumuksen arviointia voidaan käyttää hyvin monenlaisissa tilanteissa, aina kliinisistä tutkimuksista urheilijoiden kehitystason arviointiin. Erilaisia menetelmiä on paljon, mutta ihmiskehon koostumusta ei pystytä edelleenkään mittaamaan täydellisen tarkasti. Näin ollen kaikki menetelmät antavat vain arvion kehon koostumuksesta. Kehon rasvaprosentti on aina suhteellinen käsite, sillä vaikka kehon rasvan määrä pysyisi samana mutta lihasmassaa tulisi lisää, niin rasvaprosentti pienenee. Kenttämenetelminä käytetyt mittarit, kuten lantio-vyötärösuhde, antaa jo hyvän kuvan henkilön kehon koostumuksesta. Ja toki täytyy muistaa, että tavallinen peilikin kertoo jo aika paljon. Tarkemmat mittalaitteet, kuten DXA, antavat hieman luotettavampaa tietoa kuin yksinkertaiset menetelmät, mutta mittaaminen on aikaa vievää ja kalliimpaa. Ihopoimumittaukset ovat käytännöllinen tapa mitata ihonalaisen rasvan määrää. Kun tarkoituksena on kasvattaa lihasmassaa, voi olla hyvä mitata ihopoimumittauksen lisäksi eri kehonosien ympärysmitat. Tämä antaa vielä tarkempaa tietoa ihonalaisen rasvan muutoksista. Nimittäin kun lihakset kasvavat, niin samalla ihonalainen rasva jakaantuu suuremmalle alueelle ja näin ihopoimumittaustuloksen mukaan rasvan määrä olisi vähentynyt. Absoluuttisesti näin ei kuitenkaan välttämättä ole tapahtunut. Ihopoimumittaukset ovat kuitenkin tavallaan suora menetelmä mitattaessa ihonalaisen rasvan määrää (vaikkakin epätarkempi kuin MRI tai ultraääni) ja näin ollen helppokäyttöisyyden takia melko hyvä mittausmenetelmä. Menetelmän ja mittalaitteen valinnassa pitää aina huomioida mitattavan henkilön tavoitteet ja mittauksen tarkoitus sekä käytettävissä olevat resurssit. Ja ei kun mittailemaan!\nOpiskelen liikuntafysiologiaa viidettä vuotta Jyväskylän yliopistossa ja työskentelen teknisenä avustajana liikuntabiologian laitoksella. Opiskelujen ohella toimin taitoluistelutuomarina ja teen urheilijoille tunti- ja kausisuunnitelmia. Tänä vuonna olisi kuitenkin tarkoitus saada gradu pakettiin. Graduni käsittelee erilaisten palautusjuomien vaikutusta kehon koostumukseen ja lihasten suorituskykyyn voimaharjoittelun yhteydessä.\nACSM`s Guidelines for Exercise Testing and Prescription. 2009. 8th edition. American College of Sport Medicine.\nClasey, J. L., Kanaley, J. A., Wideman, L., Heymsfield, S. B., Teates, C. D., Gutgesell, M. E., Thorner, M. O., Hartman, M. L. & Weltman, A. 1999. Validity of methods of body composition assessment in young and older men and women. Journal of Applied Physiology, May; 86 (5): 1728-38.\nDolezal, B. D., Lau, M. J. Abrazado, M., Storer, T. W. & Cooper C. B. 2013. Validity of Two Commercial Grade Bioelectrical Impedance Analyzers for Measurement of Body Fat Percentage. Journal of Exercise Physiologyonline August, Volume 16 Number 4.\nEllis, K. J. 2000. Human Body Composition: In Vivo Methods. Physiological Reviews Vol. 80, No. 2, April 2000\nEvans, E. M., Saunders, M. J., Spano, M. S., Arngrimsson, S. A., Lewis, R. D., & Cureton, K. J. 1999. Body-composition changes with diet and exercise in obese women: a comparison of estimates from clinical methods and a 4-component model. The American Journal of Clinical Nutrition 70:5–12.\nFogelholm, M. 2004. Antropometriset ja kehon koostumusta kuvaavat mittaukset. Teoksessa Keskinen, K.L., Häkkinen, K. & Kallinen, M. Kuntotestauksen käsikirja. Liikuntatieteellisen seuran julkaisu nro 156, Helsinki. Tammer-Paino oy, Tampere.\nGutin, B., Litaker, M., Syed, I., Manos, T., Smith, C. & Treiber, F. 1996. Body-composition measurement in 9-i 1 -y-old children by dual-energy X-ray absorptiometry, skinfold-thickness measurements, and bioimpedance analysis. The American Journal of Clinical Nutrition 1996: 63:287-92.\nKeskinen, Häkkinen & Kallinen. 2007. Kuntotestauksen käsikirja. 2. uudistettu painos. Liikuntatieteellinen seura ry.\nMikat, R. P. 2007. Total-body pressure mapping for the assessment of body composition. Journal of Exercise Physiologyonline, Volume 10 Number 1 February.\nMoon, J. R., Stout, J. R., Smith-Ryan, A. E., Kendall, K. L., Fukuda, D. H., JT Cramer, J. T. & Moon, S. E. 2013. Tracking fat-free mass changes in elderly men and women using single-frequency bioimpedance and dual-energy X-ray absorptiometry: a four-compartment model comparison. European Journal of Clinical Nutrition (2013) 67, S40–S46.\nNorgan N. G. 2005. Laboratory and field measurements of body composition. Public Health Nutrition: 8(7A), 1108–1122\nVan Der Ploeg, G. E., Withers, R. T. & Laforgia, J. 2003. Percent body fat via DXA: comparison with a four-compartment model. Journal of Applied Physiology 94: 499–506.\nRacette SB, Evans EM, Weiss EP, Hagberg JM, Holloszy J. Abdominal adiposity is a stronger predictor of insulin resistence than fitness among 50-59 year olds. Diabetes Care 2006;29:673-678.\nSalomone, L. M., Fuerst, T., Visser, M., Kern, M., Lang, T., Dockrell, M., Cauley, J. A., Nevitt, M., Tylavsky, F. & Lohman, T. G. 2000. Measurement of fat mass using DXA: a validation study in elderly adults. Journal of Applied Physiology 89: 345–352.\nSillanpää, E., Sulin, C., Häkkinen, K., Finni, T., Walker, S., Pesola, A., Ahtiainen, J., Stenroth, L., Selänne, H. & Sipilä, S. 2014. Body Composition in 18- to 88-Year-Old Adults—Comparison of Multifrequency Bioimpedance and Dual-Energy X-ray Absorptiometry. Obesity, Volume 22, Number 1, January, 101-109.\nSillanpää E. Adaptations in body composition, metabolic health and physical fitness during strength or endurance training or their combination in healthy middle-aged and older adults. University of Jyväskylä. Studies in Sport, physical education and health 2011, 161.\nWilmore, J. & Costill, D. 2002. Physiology of Sport and Exercise. Human kinetics.\nKategoria(t): fysiologia, Lihakset. Lisää kestolinkki kirjanmerkkeihisi.\n16 vastausta artikkeliin: Kehon koostumuksen mittaaminen eri menetelmillä – Laakso\nOnnea Mialle gradun tekoon.\nOnko muuten tiedossa voitaisiinko MRI:tä käyttää tällaisessa? Aivojen kohdalla sitä ainakin käytetään. Tekniikan perusta on NMR (nuclear magnetic resonance), vetyatomin ytimet antavat vasteen radiotaajuiselle signaalille. Eri kudokset kun sisältävät eri määrän vettä (näissähän on vetyatomin ytimiä), niin ne voidaan erotella toisistaan.\nTietty hirmu kallis vempain tuo MRI. Ehkä sekin on este. Homogeenisen ja vahvan magneettikentän luonti suprajohteilla vaatii rahaa, näin ainakin silloin kun parikymmentä vuotta sitten näitä juttuja vähän koulun puitteissa luin.\nKovin yllättynyt olin r-% mittausepätarkkuuden suuruudesta.\nMRI:tä voi käyttää ja on käytettykin, mutta on hurjan kallis ja aikaavievä, varsinkin koko kehon MRI. Lihaskoon mittauksessa on kultainen standardi ja ultraäänikin ihan hyvä. Meidän julkaisu: http://www.ncbi.nlm.nih.gov/pubmed/19777252\nMia Laakso sanoo:\nJoo, MRI:tä voi tosiaan käyttää oikein hyvin lihasmassan ja rasvan massan arviointiin, mutta on todella kallista.\nRasvaprosentin arvioiminen ei ole millään laitteella sataprosenttisen tarkkaa (elävältä henkilöltä mitattaessa), ja mittaustarkkuus vähenee kun siirrytään monikomponenttimalleista yksinkertaisiin malleihin. Rasvaprosentin mittaustarkkuutta eri laitteilla on testailtu monia kertoja, ja tulokset niistä eivät ole aina yhdensuuntaisia. Jordan Moonin mukaan mittausepätarkkuus rasvaprosentin suhteen voi olla jopa yli kymmenen prosenttiyksikköä, kun puhutaan kaksikomponenttimalleista. Kuitenkin tutkimuksissa on saatu myös tuloksia, joiden mukaan esimerkiksi DXA ja BIA-laite (joka käyttää monia, 7-9 laskentakaavaa) eroaa monikomponenttimallin tuloksista ainoastaan 2 prosenttiyksikköä.\nTärkeintä kehon koostumuksen mittauksessa on huomioida olosuhteiden vakiointi, eli edellisen päivän urheilut ja hikoilut kannattaa jättää välistä, ja mittaukseen kannattaa tulla aina samaan aikaan aamulla paastotilassa. Lisäksi kannattaa käyttää aina samaa mittalaitetta, kun tuloksia haluaa verrata toisiinsa. Ja kahden eri henkilön ei kannata kauheasti vertailla tuloksia keskenään.\nLoistava artikkeli Mia! 🙂\nOnko sinulla tietoa 10 pisteen ihopoimumittauksesta ja sen luotettavuudesta? Itse käytän tuota mittaustapaa työssäni ja pihteinä toimii Harpendenin laadukkaat pihdit.\n10 pisteen ihopoimumittaus lienee vähintään yhtä luotettava kuin 7 pisteen mittaus. Eli tulos on hyvinkin luotettava, jos toimit itse mittaajana (sama mittaaja) ja käytät samoja pihtejä, ja tarkoituksena on mitata ihonalaisen rasvan määrää eri osissa kehoa. Mittauksessa täytyy toki muistaa myös se, että lihasten kasvaessa rasva jakaantuu suuremmalle alueelle eli ihonalaisen rasvan määrä vaikuttaisi vähenevän. Varmasti tämä on kuitenkin tuttua asiaa sinulle! 🙂\nMittaustarkkuus sitä vastoin huononee, jos laskukaavojen avulla tulokseksi halutaan koko kehon rasvan määrä tai rasvaprosentti. Vaikka käytettäisiin montaa eri mittauspistettä, kuten kymmentä.\nEli jos tarkoituksena on mitata ihonalaisen rasvan määrää eri kehon osissa, niin karkeasti voisi arvella ihopoimumittauksen avulla saadussa tuloksessa olevan virhettä vain korkeintaan kaksi prosenttiyksikköä. Kun tuloksesi halutaan koko kehon rasvaprosentti, niin mittausvirhe suurenee lähes kymmeneen prosenttiin riippuen mitattavasta henkilöstä. Toki kun käytät kymmentä mittauspistettä, niin rasvaprosentin laskeminen on varmasti kuitenkin luotettavampaa kuin käyttämällä esimerkiksi vain kolmea mittauspistettä!\nKiitos kommentistasi Mia! Erittäin hyviä infoa.\nTosiaan tuo kokonaismillimetrimäärä on erittäin hyvä mittari rasvanpolton kehityksen seurannassa. Mittaan 12 pistettä (Biosignature) mutta reisien pisteet eivät kuulu rasvaprosenttikaavaan.\nTällainen huomio minulla vain yläkroppaa mittaavan mittauksen vertaamisesta 10 pisteeseen: Minulla on ollut asiakkaita joilla saattaa olla maksimissaan 10-15mm kaikissa yläkropan pisteissä (8kpl), mutta reisissä rasvapoimun paksuus voi olla jopa 40-50mm. Tällöin pelkästään yläkropan pisteistä laskettu rasvaprosentti olisi aika paljon metsässä ja kerronkin asiakkaille että rasvaprosenttiarvo kuvaa rasvaprosenttia ilman reisien rasvaa.\nToki meillä on myös arvion antava kaava jolla voidaan lisätä reisien pisteet kokonaisrasvaprosenttiin (Biosignaturen 12 pisteen mittauksen tulosta on verrattu DXA-mittauksen antamiin tuloksiin samoilla henkilöillä erittäin kokeneen pihtimittaajan mittaamana, ja tästä on laadittu ”kaava” jolla reidet voidaan lisätä rasvaprosenttiin). Mutta tämä kaava tosiaan on aina vain ARVIO ja siitä mainitsen aina asiakkailleni, kun taas 10 pisteen mittauksen arvo perustuu tutkimukseen.\nJuurikin näin, eli useimmilla varmasti rasvaa kerääntyy enemmän reisien alueelle verrattuna ylävartaloon. Sitten vielä perimän johdosta eri henkilöillä rasvaa kerääntyy eri tavalla eri paikkoihin. Monipisteen ihopoimumittauksen avulla saadaan varmasti luotettavampaa tietoa kuin vain muutaman pisteen mittauksen avulla, mutta aivan kuten totesit, niin täytyy muistaa tuloksen olevan arvio. Ihopoimumittaus on kuitenkin oikein hyvä menetelmä ihonalaisen rasvan määrän muutosten seurannassa!\nJep. Lisäisin tähän vielä, että on toki perusteita pelkille yläkropan poimuille, kuten: 1) Nopeampaa, 2) vaatii vähemmän riisuutumista aroilta alueilta (USA:ssa jopa kahden poimun mittauksia) ja 3) esim. Suomessa käytetyimmät neljän ihopoimun metodit (Durnin & Rahaman ja Durnin & Womersley) ovat erittäin helppoja ja toistettavia ihopoimuja pääosin verrattuna moniin useamman poimun mittauksiin. Soveltuu siis tutkimuksiin TAUSTAMUUTTUJAKSI hyvin. Mutta kuten molemmat sanoitte, yksilötasolla enemmän ihopoimuja osaavan mittaajan käsissä on toki parempi. Hyvä kompromissi on Jackson Pollockin 7 poimua: https://www.linear-software.com/body-fat-calculator.html. Vieläkin enemmän on toki teoriassa parempi, mutta vähemmän käytössä ja työläämpi.\nJoka tapauksessa parasta on pitäytyä mm-lukemissa ja välttää kaavoja ja rasva%-arvioita liiaksi ainakin kenttätyössä, koska ihopoimumittaus on ihopoimumittaus ja huono arvioimaan muuta kuin ihonalaista rasvaa, kuten kaikki varmaan ymmärtävät. Vastaavasti muut mittarit (paitsi MRI ja ultra, joita on vain tutkimuskäytössä) ovat luonnollisesti huonompia mittaamaan ihonalaisen rasvan määrää kuin pihdit, mutta antavat usein edes jonkinlaisen mittausarvion myös esim. sisäelinrasvasta.\n”edellisen päivän urheilut ja hikoilut kannattaa jättää välistä”\nJa miten esim. InBody720 luokittelee elimistössä vielä pönttöön pääsyä odottavan tavaran? Esim. Rasvana tai lihana?\nNe kannattaa jättää välistä jo sen takia, että olosuhteet on helpompi vakioida siten jokaisella mittauskerralla. Kehon nestetasapaino vaikuttaa inbodylla saatuihin tuloksiin. Laite ei pysty mittaamaan kehon nesteen määrää, joten se käyttää aina samoja oletuksia koskien rasvan massan ja rasvattoman massan sisältämän veden määrää. Lihas sisältää enemmän vettä kuin rasva, joten jos mittausta edeltävänä päivänä hikoilee ja kehosta lähtee nestettä, niin inbody antaa tulokseksi suuremman rasvaprosentin mitä se on oikeasti. Karkeasti sanottuna virtsan kanssa on sama juttu, mutta tässä tapauksessa siis laite saattaa antaa rasvattoman massan määrän yläkanttiin.\nJos siis kehossa on enemmän nestettä mitä normaalisti, niin inbody määrittää kehossa olevan enemmän rasvatonta massaa ja toisin päin.\nKiitos! Ja sitten vielä:\nOlen melkein kaikki mittaukseni tehnyt edellisenä päivänä treenanneena, siten myös enemmän juoneena. Todenmukaisemman tuloksen toivossa kannattaisi muuttaa käytäntö? Ulosteenki laite näkee vain nesteenä? Mikä vaikuttaa mittaustulokseen viskeraalirasvan osalta? Sain vuorokaudessa siihen 10 yksikön eron.\nKannattanee muuttaa käytäntöä juurikin vakioinnin takia, koska edellisen päivän urheilua ja sen jälkeen juomista on hankala pitää samanlaisena jokaisella mittauskerralla. Eri tyyppiset lajit ja harjoitteet vaikuttavat kehoon eri tavalla, ja kun siihen lisää vielä juomisen niin vakiointi sen suhteen on mahdotonta. Täytyy kuitenkin muistaa, että vakioinnin jälkeenkin tulokset eivät ole absoluuttisesti täysin luotettavia, mutta muutosten seurannassa tämä on parempi.\nEn ole aivan varma miten laite ”näkee” ulosteen, mutta eiköhän siihenkin vaikuta itse ulosteen rakenne ja näin ollen nestemäärän vaikutus pätee myös siihen. Suuntaan tai toiseen.\nViskeraalirasvan määrään vaikuttaa oikeastaan aivan samat seikat kuin koko kehonkin rasvan määrään. Inbody-laite ei pysty mittaamaan tarkkaan viskeraalirasvaa sen enempää kuin muutakaan rasvaa, joten se käyttää samoja oletuksia myös sen määrittämiseen. Näin ollen siis kehon nestetasapaino vaikuttaa suuresti myös viskeraalirasvan tulokseen.\n”3-komponenttimalli, DXA […] Joidenkin tutkimusten mukaan tämä johtaa keskimäärin noin 4 prosentin virhearvioon kehon koostumuksen määrittämisessä väestötasolla (mm, Moon ym. 2013). ”\nOnko tässäkin kyse kuitenkin prosenttiyksiköistä vai prosenteista?\nMainitset myös vaikeuden mitata kehon koostumusta elävältä ihmiseltä, mitenköhän homma tehdään sitten tarkasti kuolleilla käytännössä?\nKyllä kyseessä on prosenttiyksikkö myös tuossa tapauksessa.\nElävältä ihmiseltä ei voi mitata suoraan kehon koostumusta, joten sen mittaamiseksi on siksi kehitetty epäsuoria mittausmenetelmiä. Ainoastaan kuolleilta pystytään mittaamaan kehon koostumus suoraan ja tämä tapahtuu kemiallisen analyysin perusteella. Tämän artikkelin perusteella saa jonkinlaisen käsityksen menetelmästä:\nClick to access 359.full.pdf\nEn löytänyt lähempänä olevaa aihetta joten kysyn tässä palstalla, haluaisin kysyä neuvoa isoon ongelmaan minulle mikä on tullut ilmi. Ihoni ei kestä lihaskasvun mukana tai jotain sinnepäin? Kun kyykkään tuntuu reisissä outo kiristystä välillä ja saan myös helposti raskausarpia jalkoihin. Ihoni ei varmaankaan ole tarpeeksi joustava. Mikä auttaisi? Miten saisin muutenkin kiinteyttä jalkoihin? Lihava en ole. Urheillut olen pienestä pitäen.\nVastaa käyttäjälle Mia Laakso Peruuta vastaus


Toimitusehdot - Kenttäkauppa\nTervetuloa, ( Kirjaudu sisään )\nNauhat / tarvikkeet\nHuivit & Shemagh\nRetki / erä / matkailu\nValo & Tuli\n• Voit valita toimituksen SmartPOST pakettiautomaattiin tai postiin.\n• Postitamme tuotteet viimeistään seuraavana arkipäivänä tilauksesta.\n• Paketti saapuu osoitettasi lähimpään postiin, tai valitsemaasi SmartPOST automaattiin.\n• Toimitusmaksu 4,90€ lisätään jokaiseen pakettin.( SmartPOST 4,00€)\n• Mikäli tuote mahtuu kirjepakettiin, lähetämme sen kirjeenä.\n• Tilatessasi kerralla yli 80€ edestä, ei toimitusmaksua veloiteta.\nToimituskulu on aina sama 4,90€. (SmartPOST 4,00€) Oli sitten kyseessä yksi huivi tai useampi pari kenkiä. Tilatessasi esim 10 kg tavaraa, emme veloita siitä painon mukaan yhtään enempää! Varaamme oikeuden itse päättää mitkä tilaukset mahtuvat kirjeeseen, ja mitkä eivät.\nHuom: Kenttäkauppa ei tällä hetkellä toimita tuotteita ahvenanmaalle eikä Suomen rajojen ulkopuolelle.\nLähes kaikilla Kenttäkaupan tuotteilla on 14 päivän vaihto ja palautus oikeus. (ei koske mittatilaus naamioverkkoa)\nKauppa tiedottaa sinua sähköpostitse tilauksesi etenemisestä.\nTilaus edellyttää rekisteröitymisen\nRekisteröityminen on myös helppoa, asiakas joutuu täyttämään vain yhden kentän enemmän, kuin joutuisi täyttämään tilausta tehdessä ilman rekisteröitymistä.\nEli antamaan oman salasanan.\nRekisteröityminen on molempien etu. Asiakas voi tarkastella omalta tililtä kaupassamme tilaushistoriaansa.\nPystymme myös huomioimaan asiakkaitamme näin paremmin.\nRekisteröintitiedot ovat ehdottoman luottamuksellisia emmekä luovuta niitä eteenpäin. Kaikki asiakkaan jättämät rekisteröinti tiedot onnistuu halutessa poistaa kaupasta vaivattomasti. Ota yhteys asiakaspalveluun.\n• Hinnat näkyvät kaupan tuotekorteissa.\n• Hinnat sisältävät arvonlisäveron.\n• Tilausta tehdessä näet kokonaishinnan toimituskuluineen.\nMikäli haluat maksaa Visa, Visa Electron tai MasterCard-korteilla, Kenttäkauppa\ntoimii ainoastaan tuotteiden ja palveluiden markkinoijana ja\nMikäli verkkokaupan käyttö ei ole mieleinen, niin voit tehdä tilauksen myös sähköpostilla 24h (shop@kenttakauppa.fi)\nTuotteet ja koot näet verkkokaupasta.\nPidätämme oikeuden muuttaa tuotteiden hintoja ja toimitusmaksuja, sekä toimitusehtoja.\nAsiakas on velvollinen tutustumaan kulloinkin voimassa oleviin toimitusehtoihin ennen tilausta ja sitoutuu niihin.\nASIAKASPALVELU SHOP AT KENTTAKAUPPA.FI\n0 tuotetta tuote 0,00 € (tyhjä)\nKool Kickers shortsit\n59,95 € (-40%)


Lontoossa uraa tehnyt tanssija-koreografi Wilhelmina Ojanen ohjaamaan maksutonta liiketyöpajaa nuorille aikuisille [Tampereen kaupunki - Tampereen kaupunki - Ajankohtaista -]\nLontoossa uraa tehnyt tanssija-koreografi Wilhelmina Ojanen ohjaamaan maksutonta liiketyöpajaa nuorille aikuisille\nJulkaistu 15.11.2021 9.56\nOjanen uskoo, että oman kehon kuuntelemiseen ja aistien herkistämiseen tähtäävät harjoitukset auttavat nuoria olemaan läsnä myös tanssisalin ulkopuolella.\nWilhelmina Ojanen tulee marraskuussa Tampereelle ohjaamaan liiketyöpajoja työn ulkopuolella oleville nuorille aikuisille. Vaikka Ojanen on ammattikoreografi, ei liiketyöpajassa tanssita toistamalla toisten liikkeitä. Pikemminkin kyse on havainnoinnista ja itseilmaisusta. Ojasen sanoin "ohjatusta vapaasta liikkeestä".\n– Se voi tuntua aluksi aika hurjalta, kun pyydetään liikkumaan omasta kokemuksesta käsin. Se saattaa herättää sellaista "apua mä en osaa" -tunnetta, Ojanen kuvaa.\n– Kun alkujännityksestä pääsee, ihmiset innostuvat ja voimaantuvat ja haluavat tehdä enemmän. Nuorilta tulee paljon ehdotuksia!\nMaksuttomissa työpajoissa tavoitellaan erilaisin harjoituksin luontokokemusta sisätiloissa. Siis esimerkiksi hetkeä, kun ihminen on metsässä aistit avoinna, levollisen tarkkaavaisena.\nUnelmauran saavuttaminen on edellyttänyt herkkyyttä ja rohkeutta\nWilhelmina Ojanen on Tampereen yhteiskoulun lukion, "TYK":in kasvatti. Hän muutti Lontooseen opiskelemaan tanssia jo 19-vuotiaana. Opinnot arvostetussa Trinity Laban yliopistossa olivat unelmien täyttymys.\n– Asuin kahdeksan vuotiaaksi asti Chilen pääkaupungissa Santiagossa. Lapsuus miljoonakaupungissa opetti rohkeutta liikkua ja matkustaa. Olen vain ajatellut, että tosi hyvin pärjään!\nOpinnot olivat kalliit, joten Ojasen täytyi ottaa opintolainaa. Sisäinen palo alalle on kuitenkin ollut niin vahva, että hän on päättänyt tehdä unelmiensa mukaisia valintoja.\nValmistumisensa jälkeen Ojanen jäi työskentelemään Lontooseen koreografina. Pandemian myötä hän muutti Helsinkiin, koska hän koki taiteilijoiden työllistymisen olevan Suomessa helpompaa.\n– Täällä en myöskään koe tanssialalla kilpailua vaan kollegiaalisuutta. Iloitsemme toistemme puolesta.\nWilhelmina Ojaselle nykytanssi on toisaalta unelmatyö, toisaalta tapa katsoa maailmaa, "olla maailmassa tanssin kautta." Luovuus ja itseilmaisu edellyttävät myös ammattitaiteilijalta pysähtymistä ja herkistymistä – samoja teemoja, mitä työpajassa käsitellään. Tulevaisuudessa Ojanen haaveilee sukeltavansa yhteisötanssin maailmaan.\n– Erilaisilla ihmisillä on niin paljon annettavaa!\nLiiketyöpaja TOSI-tanssit järjestetään 16.11.2021–14.12.2021. Paja on osa ESR-rahoitteista TOSI-hanketta.\nKuvat Kieran Dawes


Turkulaisessa opettajamuistelokirjassa Kateederileijonat kerrotaan episodi... | Kysy.fi\nTurkulaisessa opettajamuistelokirjassa Kateederileijonat kerrotaan episodi talvelta 1944 - 1945: eräs Turun klassillisen lyseon tunnettu opettaja isänmaallisessa raivossaan tauluharpin liitutauluun pystyyn, kun näki tuntia pitäessään neuvostoliittolaisen sotilasosaston marssivan suljetussa muodostelmassa Linnankatua pitki satamasta keskikaupungille päin. Kysyisin, mitä tiedetään neuvostoliittolaisten laivasto-osastojen oleskelusta Turussa sanottuna talvena. Siitähän kai oli syyskuun 1944 välirauhansopimuksessakin jokin klausuuli.\nNeuvostolaivaston läsnäolo Turussa talvella 1944-1945 perustui todellakin Moskovan välirauhansopimukseen.\nSopimuksen 3. pykälä\n"Suomi sitoutuu asettamaan Liittoutuneiden (Neuvostoliiton) Ylimmän Sotilasjohdon vaatimuksesta Suomen etelä- ja lounaisrannikolla olevat lentokentät kaikkine laitteineen sen käytettäväksi Neuvostoliiton ilmavoimien tukikohdiksi siksi ajaksi, mikä on tarpeen ilmasotatoimia varten Virossa olevia saksalaisia sotajoukkoja ja Itämeren pohjoisosassa toimivia Saksan laivastovoimia vastaan"\nTäsmällisimmin asiasta määrättiin pykälän liitteessä\n"... Siihen saakka, kunnes sota Saksaa vastaan on lopetettu, on Liittoutuneiden sota- ja kauppalaivoilla oikeus käyttää Suomen aluevesiä, satamia, laitureita ja ankkuripaikkoja. Suomen hallitus antaa tarpeellista apua materiaaliteknillisessä huollossa."\nTähän yhteyteen kuuluu myös 17. pykälä\n"Suomalaiset kauppa-alukset, lukuunottamatta niitä, jotka jo ovat Liittoutuneiden valvonnassa, on asetettava Liittoutuneiden (Neuvostoliiton) Ylimmän Sotilasjohdon valvontaan käytettäväksi Liittoutuneiden yleisten etujen mukaisesti."\nVälirauhansopimuksen teksti (sanamuoto tarkistettu asetuskokoelmasta)\nNeuvostolaivastosta Suomen satamissa ja vesillä syksyllä 1944 ja keväällä löytyy tietoja ainakin seuraavista\nSukellusvenesotaa Itämerellä. - Merkustannus, 1986\nMeririntama : merisotatapahtumat Itämeren pohjoisosassa 1941-1945. - WSOY, 1983\nSuomen satamat neuvostosukellusveneiden tukikohtina\nTurun yliopiston gradu\nTaisteleva satama : Turun satama ja sen liikenne Suomen huollon takaajana toisen maailmansodan aikana\nTekijä on kirjoittanut sota-aikaa käsittävän osion teokseen\nTurun sataman historia / toim. Jussi T. Lappalainen. - Turun satama, 1999\nTurku laivaston tukikohtana : Turun laivastoaseman 50-vuotisjulkaisu. - Turun kaupunki, 1989\nMerivoimat valvontakomission kynsissä\nSuomi valvonnassa 1944-1947, Sotahistoriallinen aikakauskirja 16, 1997. - Sotahistoriallinen seura, 1997\nEnsituttavuutta neuvostoliittolaisiin sotilashenkilöihin turkulaiset saivat tehdä lokakuussa 1944, jolloin Liittoutuneiden valvontakomission paikallisosasto asettui asumaan hotelli Nationaliin (Rauhankatu 8).\nLiittoutuneiden Valvontakomission organisaatio ja sijoittuminen Suomeen\nStyrankeja vai kunnollisia virkamiehiä? : liittoutuneiden valvontakomission toiminta länsirannikon kaupungeissa 1944-1947\nNeuvostoliittolaiset sukellusveneiden emäalukset Smolnyj ja Poljarnaja Zvezda saapuivat Turun satamaan marraskuussa 1944. Niihin tukeutuneiden sukellusveneiden toimista tiedetään ainakin seuraavaa:\nAlkuaan Viron laivaston vuonna 1935 hankkima sukellusvene Lembit törmäsi 12.12.1944 Utön lähellä saksalaiseen sukellusveneeseen U-479:ään ja upotti sen. Näin ainakin olettavat Ekman (Meririntama, s. 301) ja Saikko (Turun sataman historia, s. 184). Itse asiassa tämä tapahtuma ei ole varma. Erikieliset Lembitua käsittelevät wikipedia-artikkelit\neivät sitä edes mainitse.\nVeneen kapteenia Aleksei Mihailovitš Matisajevitšia käsittelevä artikkeli\npitää yhteenajoa mahdollisena mutta ei varmana.\nViron merimuseon sivu ei myöskään mainitse Utön tapahtumaa.\nVirallisesti U-479 katsotaan kai kadonneeksi jälkeen 15.11.1944.\nTurku liittyy kaikkien aikojen suurimpaan laivastokatastrofiin, saksalaisen Wilhelm Gustloff -laivan torpedointiin 30.1.1945. Aihetta käsittelee mm. Günter Grass kirjassaan 'Ravunkäyntiä' (saksalainen alkuteos Im Krebsgang ilmestyi helmikuussa 2002). Grassin (ja Ekmanin) mukaan tämän laivan, jonka kyydissä oli noin 10000 henkeä, upottanut neuvostoliittolainen sukellusvene S 13 oli lähtenyt matkalleen Turusta. Professori Ohto Manninen on kuitenkin selvittänyt, että S 13 oli lähtenyt itse asiassa Hangosta, mutta palasi kyllä Turkuun 15.2. Viittä päivää aikaisemmin se oli myös torpedoinut saksalaisalus General von Steubenin, jonka kyydissä oli yli 3000 henkeä. Turussa emälaiva Smolnyi huolti S 13:a. Sieltä S 13 lähti uudelleen 20.4. Gotlannin eteläpuolelle ja palasi 23.5. sodan jo päätyttyä Turkuun. Sukellusveneen kapteeni Aleksandr Marinesko (1913-1963) ei saanut helmikuussa 1945 odottamaansa sankarin vastaanottoa. Hän oli yleensäkin juopon ja huonokurisen upseerin maineessa ja hänet erotettiin pian kokonaan laivastosta. Luultavasti upotuksia ei neuvostolaivastossa muutenkaan pidetty alkuaan yksiselitteisesti kunniakkaina, olihan valtaosa niiden yli 10000 uhrista siviilipakolaisia, joukossa paljon naisia ja lapsia. Vasta vuonna 1990 Marinesko sai postuumisti sankarin arvonimen.\n(tämän artikkelin yhteydessä ym. Mannisen täsmennys)\nHistorian pahin laivaturma : Itämeren Titanic\nTieteen kuvalehti 6/2003\nItämeren merisusi ryyppäsi Turussa ja lähti tuhoamaan pakolaislaivoja\nTurun Sanomat 8.5.2005\nMaailman suurimmat aluskatastrofit Itämerellä : mitkä ihmeen Wilhelm Gustloff ja Steuben\nVoima ja käyttö 3/2005\nS 13 upottamista laivoista löytyy paljon aineistoa googlaamalla.\nSodan loputtua neuvostolaivaston osasto lähti Turusta. Eräänlainen jälkinäytös oli kuitenkin se, että panssarilaiva Väinämöinen, joka sotakorvausjärjestelyjen osana siirtyi Neuvostoliitolle, oli Pansion telakalla kunnostettavana aina vuoteen 1947. Sopimuksen mukaan se oli luovutettava täydessä taistelukunnossa, ja neuvostoliittolaiset meriupseerit seurasivat kunnostusta ja osallistuivat kunnostustyön aikaisiin koepurjehduksiin.


Käyttäjän Esa L kirjoittamat kommentit | OmaYhteisö\nKäyttäjän Esa L kirjoittamat kommentit\nwlan kanavan vaihto\nTarviiko tuo wlan-kanavan vaihtaminen modeemiin kirjaantumisen kun kuitenkin modeemissa on molemmille 2,4 jotain ja 5 jotain merkkivalot (jotka vilkkuvat villisti, vaikkei mikään toiminnassa oleva laite olisi yhteydessä modeemiin?) ja molemmille salasana ilmoitettu modeemissa olevassa tarrassa. Y...\nElisa Viihde Eurosport 1 ja 2\nEi löytynyt eurosport multakaan ohjelmaoppaasta kun tuossa muutama päivä sitten meinasin katsoa. Tosin ohjelmaoppaan merkit niin pienellä muutenkin, ettei muuten näe kuin lasit päässä ja television eteen polvilleen. Aljatseera ja eurosportin logo sohvalta katsoen lähes samannäköiset.\nElisan ohjemaopas tuntuu elävän ihan omaa elämäänsä. Huomenta suomen ajat pielessä edelleen, ja muutenkin latailee lähes ohjelma ja kanava kerrallaan eteenpäin näytettäviä ohjelmia. Joskus myös vilauttaa ja poistaa. Ilmoittelee yläreunassa missä pitäisi kertoa jotain kohdalla olevasta ohjelmasta,...\nTuo mainitsemasi juuri taitaa olla boxina. Kiitos ystävällisistä neuvoista En tuota osannut itse vielä kokeillakaan. Helpottaa niiden vanhojen tallenteitten katselemista kun voi välillä kääntää valikon nurinniskoin.\nJotenkin nyt tarviisi sitten saada nuo vanhimmat tallenteet ensimmäiseksi, mut en kyllä löytänyt kovin helposti ainakaan sellaista vaihtotapaa tuollee päin. Tallennesivun alalaidassa on kyllä keltaisen nappulan kuva että "uusimmat ensin", mutta voisihan siinä rinnalla olla joku toinen nappula, jos...\nVassokuu. Löysin ihan itse kun osasin kaivaa tarpeeksi syvältä. https://palsta.elisa.fi/muu-keskustelu-29/elisa-viihde-tekee-antennin-tarpeettomaksi-505219/index1.html#post541049 toki tuokin mainos perustui lievään asiakaan harhautukseen ja muutaman sanan ymmärtämiseen "oikealla" tavalla. Tottaka...\nLinkki olisi ollut ihan hyvä juttu siihen keskusteluun, kerta tämä torpattiin. Yritin etsiä sitä "yhtä ketjua", sillä alkoi kiinnostamaan, että minkä piuhan se hintasaarnaaja nyhtää sieltä asuntovaunun sohvasta, kun kerta antenneita ei tarvita. Mainoksen mukaan paikalla oli ehkä heikko kenttä jo...\nOlisko ne tekijänoikeusjärjestöt olleet valmiita pitempään tallenteiteen säilytykseen, mikäli elisa olisi pikkasen leyhytellyt setelinippua neuvottelupöydässä? Mikäli olisivat, niin silloin elisa halusi säästää ja tehdä enemmän voittoja omien asiakkaittensa kustannuksella. Siinä tapauksessa...\nJulkisuus tai yritys- tai sopimussalaisuus on usein hyvä keino säästyä selityksen antamiselta vaikeissa asioissa, tai sellaisissa, joissa ei haluta edes alkaa selittelemään. vaan toimitaan yksinvaltiaan ottein. Ottakaa kuitenkin huomioon, että teillä eräänä sopimusosapuolena on se maksava asiakas...\nElisalla markkinoidaan tallentavaa digiboxia. https://elisa.fi/viihde/esittely/ "Tallentava digiboksi - Elisa Viihteen mukana saat helppokäyttöisen ja laadukkaan HD-digiboksin. - Valitse selkeästä ohjelmaoppaasta, mitä haluat katsoa. - Paina Tallenna-nappia ja valitsemasi ohjelma tai tv-sarja ta...


Jarkko Nieminen kivuliaasta perskympistä: ”Olen joutunut uhriksi vain muutaman kerran” | Me Naiset\nklo 14:00 | 24.6.2015\nTennisuransa lopettava Jarkko Nieminen kertoi Radio Rockilla tennismaajoukkueen erikoisesta kisailusta.\nViitisen vuotta sitten tenniksen perskympistä nousi kohu, kun eräs nuori tenniksenpelaaja kertoi kieltäytyneensä siitä. Jotkut pitivät kisaa simputtamisena ja asiana, joka ei kuulu lajiin. Perskymppi on siis tapa, jolla pelaajat rankaisevat toisia pelaajia, jos nämä mokaavat tai häviävät harjoituksissa. Rituaalissa hävinneen pitää pyllistää ja vastapelaaja saa syöttää täysillä pallon tämän takapuoleen.\nTenniksenpelaaja Jarkko Niemiseltä kysyttiin Radio Rockin haastattelussa, kuinka monta kertaa hän on joutunut perskympin uhriksi.\n– Muutaman kerran, koska siinä pelissä oon aika hyvä. Mutta tietysti välillä häviän. Harrastamme tätä maajoukkueessa, mutta kokoonnumme kyllä harvoin, Jarkko vastasi.\nJarkko muistutti, että hänen mielestään perskympissä ei todellakaan ole kyse simputtamisesta, vaan se on harmitonta huumoria. Maajoukkuepelaajien perskympissä kriittiset paikat saa kuulemma peittää mailantupilla ja napakymppiä pitää yrittää pompun kautta.\nKatso Jarkon haastattelu videolta.\nklo 21:27 | 28.6.2015\nTämä on niin hieno ja tasa-arvoinen tapa, kun tässä ihan jopa naiset saavat osallistua miehiä miellyttävään harrastukseen, niin ajattelinpa, että mukava versio tästä olisi naisten rangaistuslaukauskilpailu, jossa miehet ovat kasvot laukojaan päin ja kädet ovat käsiraudoissa selän takana. Siis sellainen hupaisa munillepotkimiskilpailu. Voi kuinka vekkuleita ulvahduksia miehistä irtoaisikaan, kun pallo osuu kunnolla jännityksestä nöpöttävään kohteeseensa ja voi kuinka hassua meillä siskoilla...


MTK : Avomaan salaateista elokuun herkkuja\nAjankohtaista > Tiedotteet > 2017 > Elokuu\nKotimaiset avomaan salaatit ovat nyt parhaimmillaan, koska säät ovat suosineet salaattien kasvamista. Sesonki alkoi kesäkuun puolivälissä ja jatkuu lokakuun alkuun. Kuluttajat ovat melkein unohtaneet, että salaatteja saadaan myös avomaalta sen lisäksi, että kasvihuoneista valmistuu ruukkusalaatteja läpi koko vuoden.\nAmmattiviljelijät kasvattavat salaatteja myyntiin avomaalla jaksoittain. Salaatit ovat kooltaan muhkeita ja maultaan aromikkaita. Salaattien koko kirjo on saanut v. 2017 Vuoden vihanneksen tittelin. Valinnan takana ovat puutarha-alan keskusjärjestö Puutarhaliitto ja Kotimaiset Kasvikset ry.\nValitse ominaisuuksiltaan erilaisia\nSalaattivalikoima on laaja, koska kuluttajalle halutaan tarjota maultaan, ulkonäöltään ja rapeudeltaan erilaisia salaatteja. Samallekin lautaselle yhdistetään mielellään monenlaisia salaatinlehtiä, jolloin saadaan nautittavuutta ja näyttävyyttä moninkertaisesti. Maultaan ja suutuntumaltaan eri salaatit täydentävät toisiaan.\nPehmeä ja rapea keräsalaatti eli jäävuorisalaatti ovat kaikille tuttuja. Miedohkon makuisina myös tammenlehti- ja roomansalaatti ovat lisänneet suosiotaan. Lollo rossa ja lollo bionda tuovat ripsulehtisinä ja poimuisina miellyttävää, makeahkoa makulisää. Valittavana on sekä vihreitä, vaaleita että punertavia salaatteja.\nSalaatteja voi myös grillata\nKotimainen sydänsalaatti on yksi tervetulleista uutuuksista. Se on puoliksi roomansalaattia ja puoliksi lehtisalaattia. Sydänsalaatin voi halkaista ja grillata tai paahtaa uunissa kevyesti öljyllä sipaistuna. Sydänsalaatti maistuu makealta ja mehevältä. Lehtiä voi myös irrotella ja täyttää, koska lehdet ovat melko tukevia.\nSalaattien nauttiminen lämpiminä on yleistynyt. Kaikki tukeva- ja rapealehtiset salaatit sopivat grillattaviksi, paistettaviksi pannussa tai paahdettaviksi uunissa. Jäävuorisalaatti, roomansalaatti ja sydänsalaatti sopivat pikaiseen kuumennukseen. Päälle voi valuttaa yrttiöljyä. Maultaan voimakkaat sikurisalaatit ja endiivit ovat hyviä kuumennettavia nekin.\nKokeillut ruokaohjeet, kaikista myös kuvat:\n1 kerä tiivistä amerikansalaattia tai muuta lohkoina pysyvää salaattia\nTarjoa salaattilohkot heti niin, että valelet päälle pähkinä-mausteseosta ja lisäät annoksiin kananmunanlohkoja ja lehtipersiljaa. Ohje: Pirjo Toikkanen\nlohko rapeaa jäävuori-, jää- tai roomansalaattia (100 g)\nAnna tehosekoittimen käydä, kunnes juoma on tasaista. Juomaa tulee noin 7,5 dl. Ohje: Pirjo Toikkanen\n1 kerä tummaa tai vihreää salaattia (esim. lollo rosso, tammenlehvä)\nHuuhtele ja kuivaa salaattien lehdet.\nRevi salaatinlehdet tarjoiluvadille pediksi. Käytä mielellään rapeaa ja pehmeää, vihreää ja punertavaa, mietoa ja voimakasta salaattia.\nSekoita kastike ja valele salaattiin. Paahda siemenet ja ripauta päälle. Lisää yrtinlehtiä. Ohje: Pirjo Toikkanen\nLinkki kuviin (kaikista pysty- ja vaakakuvat):


Loor Hotel Istanbul alk. 30 € - vertaa huoneiden hinnat - KAYAK\nMimar Hayrettin Mah. Kadirgaliman Cad. No/9 Fatih Beyazit, Istanbul 34122, Turkki\nTietoja Loor Hotel\nLoor Hotel sijaitsee keskustassa, ja Suuri basaari ja Sultanahmetin aukio 15 minuutin kävelymatkan päässä. Käytössäsi on express-sisäänkirjautuminen, express-uloskirjautuminen ja ilmaiset sanomalehdet aulassa. Hyödynnä lentokenttäkuljetukset (saatavilla ympäri vuorokauden).\nSaatavilla olevat huoneet: Loor Hotel\nDouble-huoneet(29 € - 31 €)\nHotellin Loor Hotel palvelut\nArvostelut: Loor Hotel\nUseimmin kysytyt kysymykset Loor Hotel varaukselle\nMissä Loor Hotel sijaitsee?\nLoor Hotel osoite naapurustossa Fatih on Mimar Hayrettin Mah. Kadirgaliman Cad. No/9 Fatih Beyazit, ja sen etäisyys kaupungin Istanbul keskustasta on 2,9 km. Hotellin Loor Hotel lähin maamerkki on Küçük Ayasofya Camii.\nMitkä ovat hotellin Loor Hotel sisään- ja uloskirjautumisajat?\nHotellin Loor Hotel sisäänkirjautumisaika on 14:00 ja uloskirjautumisaika 12:00.\nTarjoaako Loor Hotel ilmaisen WiFi-yhteyden?\nKyllä, Loor Hotel tarjoaa ilmaisen WiFi-yhteyden.\nTarjoaako Loor Hotel ilmaisen pysäköinnin?\nEi, Loor Hotel ei tarjoa ilmaista pysäköintiä.\nTarjoaako Loor Hotel ilmaisen lentokenttäkuljetuksen?\nEi, Loor Hotel ei tarjoa ilmaista lentokenttäkuljetusta.\nKuinka kaukana Loor Hotel on lentokentältä?\nHotellin Loor Hotel etäisyys on 31,2 km kentältä Istanbul Sabiha Gokcen. Hotellin Loor Hotel etäisyys on 35,5 km kentältä Istanbul.\nOnko hotellissä Loor Hotel uima-allas?\nEi, hotellissa Loor Hotel ei ole uima-allasta.\n48 % halvempiBaran Home Aparts8.9 Erinomainen (488 arvostelua)0,01 kmHuonepalvelu, Ilmainen langaton internet, Kahvin-/teenkeitinalk. 16 €\nAjans Pi Home & Apartments8.2 Erinomainen (60 arvostelua)0,01 kmKeittiö, keittokomero, Terassi/patioalk. 39 €\n6 % halvempiRaimond Hotel8 Erinomainen (250 arvostelua)0,02 kmRannalla, Ravintola, Baari/oleskelutilaalk. 28 €\n2 % halvempiCiwan Hotel0,02 kmalk. 29 €\n45 % halvempiOttoman Time Hotel6.4 Hyvä (123 arvostelua)0,03 kmRavintola, Baari/oleskelutila, Huonepalvelualk. 16 €\n39 % halvempiK & Y DLX Hotel & Spa - Istanbul Old City8.1 Erinomainen (96 arvostelua)0,05 kmKylpylä- ja hyvinvointikeskus, Ravintola, Baari/oleskelutilaalk. 18 €\n36 % halvempiHotel Grand Botan0,04 kmHuonepalvelu, Ilmainen langaton internet, Kaapeli- tai satelliittitelevisioalk. 19 €\nRaven Suites Old City Istanbul9.2 Erinomainen (84 arvostelua)0,03 kmLangaton internet, Kahvin-/teenkeitin, Taulu-tvalk. 43 €\nCastillo Rojo Hotel Istanbul8.3 Erinomainen (263 arvostelua)0,05 kmBaari/oleskelutila, Huonepalvelu, Ilmainen langaton internetalk. 32 €\nEtsi Loor Hotel alennushintoja Istanbulissa KAYAK-sivustolta. Etsi halvin Loor Hotel hotellitarjous Istanbulissa. KKAYAK hakee sadoilta matkailusivustoilta auttaakseen löytämään ja varaamaan sinulle parhaiten sopivan Loor Hotel tarjouksen. Lue arvosteluja ja kokemuksia ja nappaa halvin hinta! alk. 30 € per yö (Viimeisin hinta tälle hotellille).


Keskustelu - G: Jos olet ollut ihanan vieraan miehen kanssa - miten voi enää saada kiksejä omalta mieheltä? | Aihe vapaa | Vauva\nG: Jos olet ollut ihanan vieraan miehen kanssa - miten voi enää saada kiksejä omalta mieheltä?\nEli siinä otsikossahan olikin jo se kysymys lyhykäisyydessään.\nToivon rakentavia kommentteja.\nSuljet silmät ja annat kuvituksesi lentää!\nSe ei mee ihan niin, sorry.\nTapasin täydellisen yhden illan tutun yöelämässä pari vuotta sitten. Olin siihen saakka tyytynyt vain flirttailuun, juttelemiseen ja vähän pussailuun miesten kanssa, vaikka olinkin parisuhteessa. Tämä mies vei totaalisesti jalat alta. Hän oli sanalla sanoen täydellinen. En ole koskaan ollut niin sekaisin kuin sen jutun jälkeen.\nHaluan nyt ihan ensiksi erotella parisuhdefantasiat puhtaasta nautinnon hakemisesta. Yhden yön jutut on, ja niiden pitääkin olla, näitä jälkimmäisiä. En sortunut haaveilemaan yhteisestä kodista ja lapsista, vaan ihan puhtaasti siitä valtavan hyvästä tunteesta tämän huomiovan ja komean miehen käsittelyssä. Halusin saada sitä lisää.\nSiihen ei mielikuvitus riitä...\nPitää ehkä vaan myöntää, että ei voi\nSilmät kiinni ja mielikuvitus toimimaan.\nMäkin haluan tietää. Mies ei ollut komea eikä hyvä, mutta sillä oli he****in iso k***i, enkä saa sitä mielestäni.\nMiehenä annan neuvon, että kerrot tuon yllä olevan miehellesi, eroatte, ja lähdet haeskelemaan sitä parempaa miestä. Saat mahdollisuuden toteuttaa itseäsi, elämähän on ainutkertaista, ja miehesikin saa mahdollisuuden löytää nainen, joka sopii paremmin hänen kalunsa kanssa yhteen.\nSe mikä ei ole hyvä ajatus, on se että jatkat elämääsi nykyisen miehesi kanssa. Hän ei Sinulle riitä, joten yhteinen tulevaisuus on vain lähinnä surkeaa ja mitätöntä loppuelämän haaskaamista. Alatte vain vihaamaan toisianne.\nEikö voisi vain katsoa tarkemmin, miten limainen tuo viettelijä on? Luulisi siinä kiinnostuksen lerpsahtavan naisellakin.\nRakastelu on parasta ihmisen kanssa jota rakastaa.\nTämä! Lutkien on parempi pysytellä sinkkuina, jos ei pysty olemaan uskollinen.\nSen siitä saa, kun pettää. Jos vieras mies yllättää positiivisuudellaan, oma ei tunnu enää missään ja liitto kuolee jossain vaiheessa. Seuraavan kerran kun juokset vieraissa, valitse huonompi mies kuin omasi. Huonon seksin jälkeen sinua kuvottaa ja vannot itsellesi ettet enää ikinä petä.\nklo 22:54 | 18.11.2015\nMuuten hyvä, mutta yleensä se pettäminen tapahtuu just siks, että sitä toista ei voi vastustaa. Harva nyt menee ase ohimolla vieraaseen punkkaan. Varsinkaan naiset siis.\nMulle sattui tyypillinen "lipsahdus" työpaikan asiakastilaisuudessa, jonne olin mennyt ihan muut mielessä. Ei ollut tarkoitus säätää mitään. No, juuri silloin kohtalo astui peliin: mies oli vaan yksinkertaisesti täysin vastustamaton. Aivan täydellinen pakkaus. En mennyt sänkyyn, mutta tein paljon muuta.\nAjattelin, että se siitä. Unohdan koko jutun. Mulla ei ollut mitään suunnitelmia, että jatkaisin juttua. Kunnes "vieroitusoireet" alkoivat. Ne oli aivan kauheet.\nOman miehen lähestymisyritykset tuntuivat tökeröiltä. Rutiininomainen suoritus ei enää tyydyttänyt. Katselin koko perhettäni kuin ulkopuolisena.\nMieheni hääräili kotona tuttuun tyyliin. Minun oli pakko lähteä autolla "kauppaan" selvittelemään ajatuksiani. Oikeasti istuin autossa jossakin pikkutien laidalla ja kuuntelin musiikkia.\nPullantuoksuisesta äidistä oli kuoriutunut nautintoa janoava kissapeto.\nEn häpeä, enkä tunne moraalista krapulaa. Tavallaan silmäni aukesivat. Ymmärsin, että naisella (kuten miehelläkin) voi olla kaksi puolta. Nautinto ei ole paha asia, hankalaksi sen tekee, jos asiaan sotkee muut tunteen. Et voi omistaa yhden illan tuttua. Se ei ole kuitenkaan ihan yksinkertaista unohtaa.\nJos aikaisemmin kykenin olemaan miehelleni 100% uskollinen, enää en voi olla varma olenko. Ehkä ei olisi kannattanut, en tiedä.\nNo ei siellä vieraissa kukaan osaa viedä samanlaiseen nautintoon, kun oma mies. Kiksit tulee siitä, kun muistele viimeisintä orgasmia, jonka mieheni minulle antoi ja onhan tuo vieläkin vuosien jälkeen ulkoisesti aika vetävä vaikka päälaki paisataa ja maha pömpöttää.\n😝 Olet kuvottava AP! Eroa miehestäsi! Hän ansaitsee paremman, joka kunnioittaa häntä, eikä petä!\nOlipa taas syrjähyppy verhottu ihanasti. Teon julmuutta se ei muuta miksikään.


Luonnoskuvat: Volkswagen seuraava yritys luksusluokkaan – luvassa täyssähköauto - Teknavi\nLuonnoskuvat: Volkswagen seuraava yritys luksusluokkaan – luvassa täyssähköauto\nVolkswagenin huippumalli Phaeton esiteltiin vuonna 2002, ja sitä kerettiin elinkaaren aikana päivittää neljä kertaa. Phaeton oli Volkswagen-konsernin pääjohtaja Ferdinand Piëchin lempilapsi ja auton suunnitteluun ja tuotantoon oli käytössä lähes rajattomat resurssit. Volkswagenin piti haastaa Phaetonin avulla etenkin Mercedeksen ja BMW:n luksusmalleja, mutta se ei koskaan päässyt kunnolla tavoitteeseensa lähinnä imagollisista syistä.\nPhaetonin tuotanto loppui tämän vuoden alkupuolella. Seuraavan sukupolven oli alunperin kaavailtu tulevan markkinoille vuoden 2017 kesällä, mutta suunnitelmiin tuli muutos ja toinen sukupolvi on tulossa vasta vuosikymmenen vaihteen paikkeilla. Syynä viivytykseen on perinteisten polttomoottorien ja hybridivaihtoehtojen korvaaminen täyssähkötekniikalla. Tämän lisäksi auton olisi myös tarkoitus tuottaa rahaa yhtiölle ensimmäistä kertaa Phaetonin historiassa. Tähän saakka jokainen ulos rullannut auto on maksanut Volkswagenille itselleen kymmeniä tuhansia euroja.\nMuotoilullisesti uusi Phaeton tullee noudattelemaan pääpiirteissään Passatin tyyliä. Pitkät ja suorat vaakalinjat luovat vankan vaikutelman, ja terävä hartialinja korostaa auton jämäkkyyttä. Sisätilojen suhteen Phaetonissa irroitellaan enemmän. Näkymää hallitsevat isot kosketusnäytöt ja monia toimintoja voidaan ohjata puheen lisäksi eleillä. Toisaalta nämä ovat vasta varhaisen vaiheen luonnoskuvia, ja Volkswagenin insinöörit tulevat varmasti vielä keksimään monia mielenkiintoisia uutuuksia muutaman vuoden aikana.


Nuorten infarktit yleistyvät – Forssan Lehti\nNuorten infarktit yleistyvät\n27.4.2017 00:00 Päivitetty 15.8.2018 10:35\nTampereen sydänsairaalan sisätautien ja kardiologian erikoislääkäri Essi Ryödi kertoi Forssan Seudun Sydänyhdistyksen järjestämän Sydänjuhlan salintäyteiselle yleisölle perinpohjaisesti sydämen toiminnasta.\nEnsin hän mietti, kumpi on ihmiselle tärkeämpi: aivot vai sydän. Kumpaakin tarvitaan.\nSen jälkeen hän alkoi käydä läpi sydämen osia: pulmonaaliläppä, aorttaläppä, oikea ja vasen kammio. Laskimot ja valtimot.\nSydän on sähköinen elin. Se pumppaa verta eteenpäin ja elimen kunto vaikuttaa siihen, kuinka paljon sydän saa verta eteenpäin yhdellä iskulla.\n-Jos sähköinen järjestelmä häiriintyy, sydämeen voi tulla eteisvärinä, kardiologi totesi.\nRyödi kertoi esimerkin 65-vuotiaasta Maijasta. Maija on saanut hengenahdistusta rasituksessa, mutta hän ei ole kiinnittänyt siihen kovin paljon huomiota.\nKunnes yhtenä päivänä sydän alkaa tykyttää ja tykyttää ja Maijan on lähdettävä ensiapuun.\n-Moni kysyy, mistä tietää, että kyse on eteisvärinästä, mutta kyllä sen tietää, Ryödi vakuutti.\nEteisvärinä on yleisin rytmihäiriö. Se ei ole hengenvaarallinen, mutta se tuntuu kiusalliselta. Eteisvärinän mahdollisuus kasvaa iän myötä.\nLisäksi verenpainetauti, lihavuus ja kilpirauhasen liikatoiminta lisäävät eteisvärinän riskiä.\nPahimmillaan eteisvärinä aiheuttaa aivoinfarktin. Eteisvärinä nimittäin jumittaa veren paikalleen ja kun veri on paikallaan, se alkaa hyytyä. Hyytymä aivoissa ei tee hyvää.\n-Kun Maija tulee ensiapuun, hänen riskinsä saada aivoinfarkti eteisvärinän takia lasketaan CHADS2-Vasc-pisteytyksellä.\nEsimerkkimaija saa liikaa riskipisteitä. Niitä tulee, jos on yli 65-vuotias, nainen, tupakoi, sairastaa verenpainetautia, sydämen vajaatoimintaa tai diabetesta. Jo yksikin riskipiste lisää aivoinfarktin vaaraa, mutta kahdella riski on merkittävästi kohonnut.\n-Maija saa 3+1 riskipistettä, joten verta ohentava lääkitys pitää aloittaa.\nMutta usein käytettävässä Marevan-lääkityksessäkin on vaaransa. Se voi aiheuttaa aivoverenvuotoa.\nMaijan tapauksessa sydänvaivat johtuivat mitraaliläpän ahtaumasta ja sen voi korjata keinoläpällä.\nRyödin mukaan nuorten ihmisten aivoinfarktit ovat lisääntyneet.\n-Usein alle 50-vuotiaiden aivoinfarktit tulevat ponnistustilanteissa. Syynä on soikea aukko sydämen eteisväliseinässä.\nRyödi toteaa, että ihmisillä, joilla aukko on, kärsivät usein myös migreenistä.\nAukko voidaan kuitenkin korjata laittamalla siihen suljinlaite.\nSydän voi myös reistailla valtimotaudin takia. Tauti johtuu verisuonien haurastumisesta, mikä taas johtuu muun muassa korkeasta verenpaineesta, kolesterolista, diabeteksesta, tupakoinnista ja sukurasitteesta.\n-Sukuun, johon syntyy, ei voi vaikuttaa, mutta esimerkiksi tupakointiin pystyy, Ryödi huomautti.\nHän myös lisäsi, että jos suvussa on sydän- ja verisuonitauteja, se pitää ottaa huomioon jo nuorena.\n-Ja vaikka ei olisikaan riskiä, ei silti voi elää epäterveellisesti ja jättää itsensä hoitamatta. Kuolen kuitenkin -ajattelu on hölmöä.\nLääkäri kehotti ihmisiä etsimään Terveyden ja hyvinvoinnin laitoksen nettisivuilta Finriski-laskurin ja testaamaan omaa riskiään saada aivoinfarkti.\nTerveellisellä ruokavaliolla ja hyvillä elämäntavoilla voi muuttaa suuntaa, vaikka riskiryhmään kuuluisikin.\n-Ei kuitenkaan kannata olla liian ankara itselleen. Grillimakkarasta silloin tällöin ei kannata tuntea syyllisyyttä. FL\nRintakivun syy kannattaa selvittää\nRintakipu voi olla paitsi sydänperäistä myös lihaksista, tukirangasta, ruokatorvesta, vatsasta tai keuhkoista johtuvaa.Sepelvaltimotauti on tavallisin rintakipua aiheuttava sydänsairaus.Sepelvaltimotaudissa sydänlihakselle happea vievän valtimon ahtautuminen aiheuttaa sydänlihaksen hapenpuutteen.Sydänperäinen rintakipu vaikeutuu tyypillisesti rasituksessa, lepo puolestaan helpottaa oireita.Sydänperäinen rintakipu tuntuu rintakehän keskiosassa tai kauttaaltaan koko rintakehällä.Kipukohtaa ei pysty osoittamaan sormella, toisin kuin lihas- ja tukirankaperäisessä rintakivussa.Sydänperäinen rintakipu voi myös säteillä selkään, kaulaan ja olkavarsiin.Sydäninfarktissa oire voi alkaa myös levossa, jolloin rintakipu saattaa herättää esimerkiksi yöllä.Sydäninfarktissa puristava rintakipu on tyyppioire; oireena voi olla myös hengenahdistus, yleistilan heikkeneminen, närästys tai ylävatsakipu.Rasitukseen liittyvän rintakivun aiheuttaja täytyy aina selvittää. Jos oire helpottuu eikä rintakipua ilmaannu levossa, voidaan tutkimukset tehdä lähiviikkojen aikana.Jos rintakipu alkaa levossa ja oirekuva sopii sydäninfarktiin, täytyy hoitoon hakeutua välittömästi.Lähde: sydansairaala.fi


Öjan ulkoilureitit kulkevat polkuja ja pikkuteitä pitkin monimuotoisessa merenranta-, järvi-, metsä- ja suomaisemassa. Alueesta kuuluu 435 ha soidensuojeluohjelmaan ja Natura-2000 verkostoon.\nÖjan saaristopolku ja Håkin lenkki\nÖjan saaristopolun (21 km) ja Håkin lenkin (12 km) lähtöpisteet sijaitsevat Långön uimarannan pysäköintialueella. Lähtöpaikalla on infotaulu karttoineen. Reitit tarjoavat monipuolisesti luontokohteita mm. flada- ja kluuvijärviä, soidensuojelualueita, erilaisia metsiä sekä kallioita. Saaristopolun varrella on Jääkärietappitupa, Korvgrävenin kota, Kalvholmenin autiotupa ja näkö/lintutorni. Sijainti kartalla.\nKnivsundin ulkoilureitin (10 km) lähtöpiste on Öja-Marketin pihassa. Reitillä on mahdollisuus tutustua seudun luontoon ja historiaan, mm. vanhaan tiiliruukkiin ja Furu-ukon ”kuoppaan”. Långvikenin rannassa sijaitsee laavu. Sijainti kartalla.\nLångön uimarannalla on grillikatos, pöytä/penkki ryhmät, pukukopit, käymälä ja jätehuolto kesäisin. Rannalla sijaitsee myös historiallinen korsu/kalastajamuseo. Brygganilla on vierasvenesatama ja kesäkahvila.\nÖja esite A4.pdf (1,27 Mt)\nÖjan kartta A4.pdf (2,54 Mt)


Timo Tropiikista: helmikuuta 2009\nHelmikuu 2009 - Ankkoja, Linuxia, opiskelua ja muuta\nEipä paljoa uutta kerrottavaa helmikuulta. Opiskelut kyllä aloitin, mutta niissä en ole päässyt edes kunnolla alkuun. Teoreettisella puolella kun edetään niin hitaasti, eikä sisältö ole minulle kovinkaan haastavaa. Luentopäiviä on vain yksi viikossa. Loppu on itsenäistä työskentelyä eli kirjallisten tehtävien tekemistä, lähinnä vain referaatteja oppikirjoista. Ohjeeksi on annettu, että täytyy kirjoittaa lyhyesti ja ranskalaisin viivoin, ettei opettajilla menisi liikaa aikaa sepustusten lukemiseen.\nHe ovat erittäin huolissaan erityisesti tänä vuonna, kun ryhmän kokoa on jostain syystä kasvatettu kaksinkertaisesti aikaisemmasta. Eipä siis ole kovin paljoa tilaa omalle luovuudelle, joten tehtävät on tehty varsin äkkiä.\nMisu pääsi jälleen kuvaan, ja tällä kertaa edustamaan opiskelujani. Hän kun viettää aikaansa siellä missä minäkin aina kun voi, ja mielellään makoilee työhuoneessani aina sellaisessa paikassa, että saa osansa huomiosta. Misu on edelleen kärsinyt virtsakivistä ja tuottanut pari isohkoa eläinlääkärilaskua. Emme ole olleet riittävän tarkkoja hänen ruokavaliostaan. Virtsakivikissoille tarkoitetusta ruuasta hän kun ei oikein pidä, vaan yrittää ruinata kiellettyjä ruokia.\nOpiskeluun kuuluvaa työharjoittelua en ole vielä päässyt aloittamaan johtuen joistain harjoittelun järjestäjän vaikeuksista. Kaiken kaikkiaani ennakkokuvani "onnetonta räpellystä" on toistaiseksi vastannut todellistuutta. Ehkä olisi sittenkin pitänyt valita vähän vaativampi koulutus, tai lähteä etelän suurkaupunkeihin opiskelemaan (sikäli kuin meininki siellä olisi ollut yhtään parempaa). No, katsotaan, jospa se työharjoittelu maaliskuussa alkaisi, niin saattaisi tulla enemmän niitä kaipaamiani uusia haasteita.\nTähän mennessä, ironista kyllä, haasteet ovatkin liittyneet vanhaan ammattiini eli tietotekniikkaan. Meillä kun ei vieläkään ole muuta ilmastointia kuin tuulettimet, on sadekausi hyvin haastavaa aikaa tietokoneille. Niiden jatkuva päällä pitäminenkään ei auta, ei varsinkaan nyt kun ukkosia on ollut. Vikavirtasuojat ja katkottomat virtalähteet (UPS), joita minulla kyllä on, tietysti helpottavat vähän tilannetta. Pari kertaa on tietokone kärsinyt ukkosen aiheuttamista virtapiikeistä. Minä en uutta halua ostella kovin usein, joten korjailen vanhaa. Siinä korjaillessa ja viritellessä on mennyt useampi päivä. Kun kerran piti laittaa kovalevy uusiksi, päätin viimeinkin siirtyä Linuxissa Fedorasta Ubuntuun. Aikaisemmin tarvitsin Fedoraa työn vuoksi, koska ylläpidin Redhat-palvelimia. Kakkostietokoneesta sai Windows väistyä pääosasta Ubuntun tieltä. Vielä joskus kuitenkin tarvitsen Windowsiakin, joten XP on yhdellä levyosiolla lähinnä muutamaa videonmuokkausohjelmaa varten. Niitä kun ei voi ajaa Windows-emulaattori wine:llä eikä edes kunnolla virtuaalikoneessa Virtualboxin läpikään. Eikä Linuxille valitettavasti vielä löydy ihan tyydyttäviä videonmuokkausratkaisuja. Tosin hyvin lähellä jo ollaan sitä, että voisin hylätä Windowsin kokonaan. Kaksi konetta pitää tosiaan olla, sillä näissä olosuhteissa ei yhteen uskalla luottaa. Kannettavaa en halua ostaa juuri siitä syystä, että se lienee vieläkin vikaherkempi, eikä sitä voi korjata niin edullisesti kuin pöytäkoneita. Minä tulen toimeen aika vaatimattomalla ja vanhalla kalustolla. Uutta en mielelläni ostele, vaan yritän kuitenkin korjata vanhaa niin pitkälle kuin mahdollista. Ja Nancyhän tuo ihan mielellään osia Singaporesta. Sinne hän on taas lähdössä ensi kuussa.\nEdellisessä kirjoituksessa kerroin, että otimme takaisin eräältä suomalaisperheeltä ankat, jotka olimme antaneet heille kolme vuotta sitten. Silloinhan annoimme Elviksen ja Maviksen tehdä poikasia (jotka näkyvät tällä videolla). Niitä oli kaiken kaikkiaan kuusi, joista on enää puolet jäljellä. Ne muut ovat kadonneet eli joutuneet ehkä jonkun saaliiksi.\nElviksen poika Sulo on isänsä lailla melkein aina äänessä, joten pihalla on nyt ääntä kaksin verroin. Olemme aidanneet kaikki ankat koppinsa ja lammikkonsa ympärille. Siellä ne jo elelevät suhteellisen sovussa. Jopa yönsäkin ne viettävät yhdessä. Aluksi uudet ankat nukkuivat ulkosalla, mihin ne olivat edellisessä kodissaan tottuneet.\nKuitenkin sen jälkeen kun käärme yritti kuristaa toisen uusista tyttöankoista (Satu ja Säde), alettiin pakottamaan ne menemään yöksi häkkiin muiden ankkojen seuraksi. Aika hyvin se järjestely toimiikin. Vaikka näyttääkin siltä, ettei käärme saa tapettua ankkaa kovin helpolla, toisin kuin kanaa, jonka pyyttoni saa hengiltä yhdellä iskulla, on silti parempi pitää ne sisällä kopissa.\nJonkin verran ankat tietysti edelleenkin nahistelevat eli hiovat nokkimisjärjestystään, mutta isompia tappeluita ei niiden välillä ole. Kuitenkin haluamme antaa niistä puolet uuteen kotiin, sillä koskaan ei tiedä, milloin joku naapuri valitttaa. Silloin hän voi käyttää meitä vastaan kaupungin järjestyssäänötä, jonka mukaan lintuja saa olla talossa korkeintaan kuusi. No, onhan meillä tosin kissojakin kaksi kertaa niin paljon kuin on sallittu.\nSateet edelleen jatkuvat, mutta vettä tulee varsin vähän ja harvakseltaan. En ole vielä edes kertaakaan kunnolla kastunut kouluun mopoillessa. Tulvia ei ole ollut eikä myrskyjä, ja kuten sanottu aiemmin, meillä päin eivät nuo Australian suuret maastopalot ole olleet uhkana. Toki rahaa on kerätty uhrien hyväksi, ja kauhisteltu suurta uhrimäärää.\nPosted by Timo Tropiikista at 15:13 Ei kommentteja:\nLabels: 2009, ankat, Australia, Cairns, helmikuu, hoitoala, käärmeet, Linux, opiskelu, puutarha, sadekausi, TAFE, Uvbuntu\nHelmikuu 2009 - Tulipalot ja tulvat, meillä ei hätää\nAustraliassa riehuvat tällä hetkellä metsäpalot. Totta, ne riehuvat maan koillisosassa ja ovat tappaneet jo yli 70 ihmistä, ja uhriluku nousee koko ajan. Mutta nuo palot ovat meiltä yli kahden tuhannen kilometrin päässä. (Toim. huom. Kaakossa eli Victorian osavaltiossa. Siellä riehui maastopaloja 9.2.2009 surmaten 130 ihmistä. Päivää kutsutaan nimellä musta lauantai, black Saturday)\nLähempänä meitä ovat tulvat. Melkein koko Townsvillen ja Cairnsin välinen alue on kärsinyt tulvista. Me emme ole niistäkään.Meillä on varsin lokoiset oltavat.\nKun ei tarvitse puutarhaakaan kastella.\nMutta niitä pommisuojia ja bunkkerisaunoja on kiva edelleenkin kaivella, kun on maa pehmeää. Tähän kohtaan taitaakin tulla poreallas. Käytiin jo katsomassa sellaista.\nNo, joitain pieniä murheita kuitenkin on, kuten dengue-kuume-epidemia.\nJa sitten se, kun savivesi sotkee ankkalammikon.\nMeillä on muuten nyt kuusi ankkaa. Elviksen ja Maviksen poikaset, nuo "muulit", palasviat meille takaisin, koska ne adoptoinut perhe lähtee pariksi vuodeksi Japaniin. Vasemmalla siis niiden äiti ja oikealla lapset.\nJa videota kolmen vuoden takaa: (2017; lisätty kadonnut videolinkki todennäköisesti saman aiheisella, joulukuussa 2005 kuvatulla videolla, jolla ankat olivat ihan pieniä vielä. Ne olivat siis myskisorsan ja Khaki Campbell-sorsan tai ankan risteytymiä, ankkojemme Elvis ja Mavis poikaset.\nJa tässä vielä toinen samalta ajalta;\nPosted by Timo Tropiikista at 18:32 Ei kommentteja:\nLabels: 2009, ankanpojat, ankat, Australia, Cairns, kaatosateet, koillinen, maastopalot, metsäpalot, pensaspalot, sadekausi, sorsat, tulvat, Victoria, Video


24/06/2020 2020, Koulutukset salpausselänkanakoirakerho\n15.7. MEJÄ KOULUTUS\nMejä koulutus ( Metsästyskoirien jäljestämiskoe) Kutajoenniemen majalla 15.7. klo 18.00.\nYhteyshenkilö Jussi Pänänen 040 5021 113\nHinta 5 euroa, varaa tasaraha mukaan treeniin.\nTreenissä käydään läpi MEJÄ:n alkeet niin teoriassa kuin käytännön harjoittein. Kouluttajana toimii\nkokenut MEJÄ-harrastaja Kimmo Salo, joka kasvattaa itse kk. mäyräkoiria ja toimii mäyräkoirien\n12/01/2020 Koulutukset salpausselänkanakoirakerho\nLuento koirien käyttäytymisestä 8.2.2020 klo 12-14\nLauantaina 8. helmikuuta 2020 klo 12.00 – 14.30\nJärjestäjä: Juha Pärnänen ja Salpausselän kanakoirakerho\nOsallistumismaksu 30 euroa maksetaan Salpausselän Kanakoirakerhon tilille FI7552040820056466 ja viestiin osallistujan nimi/nimet . Hintaan sisältyy kahvit luennon jälkeen\nIlmoittautuminen luennolle: juha.parnanen@fimnet.fi tai puh 0405021113\nOpiston Kunkku, Harjukatu 46, 15100 Lahti puh +358 50 3447211 www.opistonkunkku.com\n10/05/2019 2019, Koulutukset, Tottelevaisuuskoulutus salpausselänkanakoirakerho\nKe 15.5.2019 klo 18-19 (Ensimmäisellä kerralla esittely + lyhyt luento)\nMa 20.5.2019 klo 18-18.45\nMa 27.5.2019 klo 18-18.45\nKe 29.5.2019 klo 18-18.45\nKutajoenniemen MS majalla, Kurensuontie 94, Hollola kk\nTervetuloa treenaamaan arjen sujumisen kannalta tärkeitä taitoja: seuraamista taluttimessa ja vapaana, ohittamista, luoksetuloa, paikallaoloa jne.\nTreenit sopivat erityisesti nuorille koirille.\nEnnen treenin alkua käytä koira tarpeilla ja mahdollisuuksien mukaan lenkillä. Ota mukaan talutin ja koiralle mieluisaa palkkaa.\nKoulutukseen ei voi osallistua sairaan tai juoksuisen koiran kanssa.\nKoulutuksen hinta 20 euroa, maksetaan ensimmäisellä kerralla.\nLisätietoja Eeva-Liisa Kauppila 040 522 0418\n08/04/2018 2018, Koulutukset salpausselänkanakoirakerho\nArkitottelevaisuutta Hollolassa 4 krt\nTervetuloa harjoittelemaan arjen sujumisen kannalta tärkeitä taitoja;\nseuraamista taluttimessa ja vapaana, ohittamista, luoksetuloa, paikallaoloa, maahanmenoa ja rauhoittumista. Viimeisellä kerralla 12.5 harjoitellaan noudon alkeita. Sopii erityisesti nuorille koirille.\nPaikka: Kutajoenniemen metsästysseuran majan piha, Kurensuontie 96, Hollola\nHinta: 5 eur/krt, maksetaan käteisellä harjoituksien alussa ohjaajalle\n26.4 klo 18-19\n2.5 klo 18-19\n9.5 klo 18-19\n12.5 klo 10-11\nKäytä koira tarpeilla ja mahdollisuuksien mukaan lenkillä ennen harjoitusten alkua. Ota mukaan talutin ja koiralle mieluista palkkaa. Ohjaajana toimii Eeva-Liisa Kauppila.\n27/06/2017 2017, Koulutukset salpausselänkanakoirakerho\nOlemme varanneet oman koulutuspäivän suurensuosion saavuttaneelta Haulikkokoululta.\nHintaan 130€ sisältyy seuraava ohjelma:\n– pari tuntia teoriaa\n– aseen sopivuus\nAseet ja paukut talon puolesta.\nIlmoittautumiset 0400-91 00 71 / Tomppa\nLinkki Haulikkokoulun sivuille.\n01/03/2017 2017, Koulutukset, Tottelevaisuuskoulutus salpausselänkanakoirakerho\n3-26.4 Metsästyskoiran perustottelevaisuus -kurssi\nMetsästyskoiran perustottelevaisuus -harjoituksia\nAika: 3.4, 12.4, 19.4 ja 26.4, klo: 17.30\nPaikka: Kutajoenniemen Metsästysseuran majan piha, Kurensuontie 94 Hollola kk\nHinta: 5 euroa/kerta, maksu maksetaan joka kerta paikan päällä tasarahalla\nEi ennakkoilmoittautumisia. Voi osallistua vain osalle harjoituskerroista.\nKurssinvetäjänä Eeva-Liisa Kauppila, joka kilpailee ja metsästää 2 metsästyslinjaisella labradorinnoutajauroksella.\nHarjoitusten vastuuhenkilö Juha Pärnänen p. 040-5021113\n20/03/2016 2016, Koulutukset, Tottelevaisuuskoulutus salpausselänkanakoirakerho\n30.3 Arkitottelevaisuuskurssi (3 kertaa)\nKouluttajana Elina Kemppi\nKoulutukset keskiviikkoisin 30.3, 6.4, 13.4 klo 18\nHuom. 6.4 koulutuksen jälkeen Juha Pärnäsen luento koiran ensiavusta n. klo 19 – 20\nPaikka: Kutajoenniemen Metsästysseuran majan piha (Kurensuontie 96, Hollola KK)\nMukaan koiralle panta, hihna ja mieleisiä namipaloja.\nOsallistumismaksu: 10 euroa/kerta. Maksetaan käteisellä koulutustapahtumassa jokainen osallistumiskerta erikseen. Tasaraha mukaan!\nVoi osallistua yhteen tai useampaan koulutuskertaan. Luennolle kaikille seuran jäsenille vapaa pääsy.\nIlmoittautumiset koulutuksiin, elina.tiirikainen@gmail.com\n15/02/2016 2016, Koulutukset, Ulkomuoto salpausselänkanakoirakerho\n29.3 & 12.4 Näyttelykurssi\nNäyttelykurssi kennelpiirin hallilla Lahden Renkomäessä.\nOsoite: Simolankatu 2 15680 Lahti\nVetäjänä ulkomuototuomari Joanna Pronin.\nOsa 1 29.3.2016 klo: 18-20\nOsa 2 12.4.2016 klo: 18-20\nHarjoitellaan kehässä juoksua ryhmässä sekä yksittäin, paikallaan seisomista, käsittelyä (mittaaminen, hampaiden katsominen jne). Saat myös vinkkejä esittämiseen.\nVain seuran jäsenille!\nOsallistumismaksu 15 € (osat 1 ja 2 yhteensä).\nIlmoittautumiset sähköpostilla 22.3 mennessä salpausselankanakoirakerho@gmail.com.\n30/07/2015 2015, Koulutukset salpausselänkanakoirakerho\nHallintakoulutus 25.8 klo:17.30-n.20 Kutajoenniemen metsästysseuran majan pihalla.\nOsoite: Kurensuontie 96, 16710 Hollola\nKoulutus on tarkoitettu kaiken ikäisille koirille ja opastusta annetaan koirakohtaisesti.\nIlmoittautumiset viimeistään 23.8 osoitteeseen salpausselankanakoirakerho@gmail.com\nLa 26.02.2022 HAUHOLLA PÄÄTÖSJAHTI\nLa 29.01.2022 FASAANIJAHTI HAUHOLLA\nLa 18.12.2021 FASAANIJAHTI HAUHOLLA\nSu 28.11.2011 FASAANIJAHTI HAUHOLLA\nLa 30.10.2021 FASAANIJAHTI HAUHOLLA\n© 2021 Salpausselän kanakoirakerho ry


Kipkop Store alennuskoodi: -10% alennus • kesäkuu 2016\nKirjaudu sisään Rekisteröidy Kipkop Store alennuskoodi\nNäytä kaikkiAlennuskoodit (1)Tarjoukset (1) 10% alennuskoodi uutiskirjeen tilaajalle **********\nTestattu 484 kertaa käytetty Jopa 50% alennuksella kenkiä Kipkop Storen alesta Katso tarjous\nTestattu 11 kertaa käytetty Vanhentuneet alennuskoodit –\nUpean näyttäviä kenkiä Kipkop Storesta\nYhden naisen unelmasta menestystarinaksi\nLahjoita kengät lahjakortilla\nKenkäinspiraatiota sosiaalisesta mediasta\nTilausten toimittaminen asiakkaalle\nSopivuustakuu ja palautusoikeus\nMiten voin säästää rahaa? Upean näyttäviä kenkiä Kipkop Storesta\nEtsitkö persoonallisia ja naisellisia kenkiä, jollaisia ei kävele jokaisessa kadunkulmassa vastaan? Haluatko ostaa laadukkaat saappaat, jotka ovat sovitettavissa kotona jo huomenna? Kipkop Store on naisten kenkiin keskittynyt verkkokauppa. Valikoimasta löytyvät muun muassa upeat saappaat, nilkkurit, korkokengät ja tennarit. Kenkien lisäksi verkkokaupasta voi tilata monenlaisia asusteita, kuten sukkia, huiveja ja laukkuja. Kenkien joukosta löytyy näyttäviä kenkiä, jotka ovat myynnissä ainoastaan Kipkop Storessa.\nKipkop.fi on oululaisen Sannan unelmasta alkunsa saanut verkkokauppa. Kipkop Storen taustalla toimii vuonna 2011 kaupparekisteriin rekisteröity yritys nimeltään Loginea Oy, jonka kotipaikkakunta on Oulu. Verkkokaupan perustaja halusi keskittyä upeisiin naisten kenkiin, jotka ovat sekä huolella valittuja, että takuulla laadukkaita. Kipkop Store maahantuo kenkiä, ja toimittaa kenkiä myös jälleenmyyjille. Viidessä vuodessa yritys on toimittanut asiakkailleen yli 10 000 paria verkkokaupastaan tilattuja kenkiä. Vuonna 2016 Kipkop Store avasi uuden myymälän Ouluun Aleksanterinkadulle.\nKipkop.fi on jatkuvasti uudistuvan kenkävalikoiman verkkokauppa, josta voi tilata uniikkeja kenkiä. Yrityksen maahantuomat kenkäerät saatetaan myydä nopeastikin loppuun, ja valikoima vaihtuu jatkuvasti. Verkkokaupasta löytyvät naisten saappaat, nilkkurit, korkkarit ja tennarit. Kenkiä löytyy aina koosta 35 kokoon 43 saakka. Tuotemerkkien joukossa ovat esimerkiksi:\nUutuutena valikoimaa laajentavat lasten kengät. Kipkop Store on laajentanut myyntivalikoimaansa myös vaatteisiin ja asusteisiin. Vaatevalikoimasta löytyy legginsejä, housuja, farkkuja, huppareita, puseroita, takkeja, alusvaatteita, sukkia ja sukkahousuja. Asusteiden kategoria puolestaan kattaa huivit, käsilaukut ja vyöt. Verkkokaupasta löytyy myös kenkäkoruja ja tarvikkeita kenkien hoitoon.\nKipkop Storella on kanta-asiakasohjelma, johon rekisteröityneitä asiakkaita kutsutaan VIP-asiakkaiksi. Verkkokauppaan rekisteröityneet asiakkaat pääsevätkin VIP-asiakkaaksi maksutta. Verkkokauppa toivottaa tervetulleeksi kaikki kenkäfanit kanta-asiakasohjelmaansa, ja tarjoaa seuraavia etuja rekisteröitymistä vastaan:\nEnnakkotietoa tulevista uutuuksista\nUutiskirje, jonka mukana etuja VIP-asiakkaille\nTilauksen tekeminen nopeammin\nHistoriatiedot aiemmista tilauksista\nVerkkokaupan tuotteiden arvostelumahdollisuus\nRekisteröityminen vie ainoastaan hetken ajan. VIP-asiakkaaksi liittyminen ei velvoita asiakasta mihinkään. Halutessaan kanta-asiakasohjelmasta voi erota milloin vain.\nVerkkokaupan sivuilla on oma alennushintaisten kenkien osasto, johon on kerätty esimerkiksi malliston viimeisiä myyntikappaleita poistohinnalla. Alennustuotteiden lista päivittyy jatkuvasti, ja siellä on kymmeniä eri malleja. Listalta löytyy vaihtelevasti nilkkureita, korkokenkiä ja saappaita. Alennukset voivat olla jopa kymmeniä euroja, joten houkuttelevan kenkäparin löydyttyä tilauksen tekemisessä ei kannata viivytellä!\nKipkop Storella on lahjakortti, jonka avulla lahjan saaja voi valita itse mieluisimmat kengät itselleen juhlapäivän kunniaksi. Lahjakortin summa on vapaavalintainen. Voimassaoloaika on puoli vuotta lahjakortin ostoajankohdasta lähtien. Lahjakortin voi tilata joko sähköisenä tai paperisena versiona, jolloin se postitetaan asiakkaalle. Lahjakortin toimitus on aina ilmainen.\nKipkop Store on sekä Facebookissa, että Twitterissä. Twitterin pienet päivitykset vinkkaavat esimerkiksi viikon diileistä tai alen loppuhuipennuksista. Facebookin päivityksistä löytyy paljon kuvia erilaisista naisten kengistä. Mukana on sekä verkkokaupan uutuustuotteita, että loppuunmyytäviä malleja.\nKipkop Storen verkkokaupassa maksaminen on aina turvallista ja SSL-suojattua. Maksupalvelun tarjoajana toimii Suomen Verkkomaksut. Maksutapoja on useita, asiakas voi valita sopivimman seuraavista:\nKlarnan Lasku tai Osamaksu\nVerkkokaupasta tilatut tuotteet toimitetaan asiakkaalle joko Postin Smartpost-pakettina tai Matkahuollon Lähellä-pakettina. Toimitusmaksun suuruus riippuu tilauksen arvosta ja toimitustavasta. Yli 70 euron arvoisille tilauksille toimitus on ilmainen. Tilauksen voi myös noutaa Oulun myymälästä, jolloin toimitusmaksua ei peritä. Pienet tilaukset, kuten sukat tai jotkin pienet asusteet, voidaan toimittaa kirjeenä, jolloin toimitusmaksu on 2,50 euroa. Pakettien toimitusmaksut ovat 5,95 euroa. Toimitusaika on nopea, useimmiten 1-2 vuorokautta. Ennen kello 13 tehdyt tilaukset laitetaan matkalle jo samana päivänä.\nKaikilla Kipkop Storesta tilatuilla kengillä on sopivuustakuu. Asiakkaat voivat palauttaa tilaamiaan tuotteita veloituksetta 14 vuorokauden ajan paketin vastaanottamisesta lähtien. Alennustuotteilla on myös maksuton palautusoikeus. Verkkokaupan sivuilta löytyvät tarkat palautusohjeet. Kannattaa kuitenkin huomioida, että palautusoikeus on rajoitettu hygieniasyistä esimerkiksi sukkien ja alusvaatteiden osalta.\nJos asiakkaalla on jokin kenkiin, virheellisiin tuotteisiin, verkkokauppaan tai tilauksiin liittyvä kysymys, Kipkop Storen asiakaspalvelu vastaa kysymyksiin mielellään. Asiakaspalvelu vastaa puheluihin numerossa 010 322 9100. Sähköpostia voi lähettää osoitteeseen palvelu@kipkop.fi. Asiakaspalvelu on avoinna arkipäivisin kello 9 – 17 välisenä aikana.\nMiten voin säästää rahaa?\nEtsi Alennussankarin sivustolta alennuskoodi, joka on tarkoitettu Kipkop Storen verkkokauppaan.\nKlikkaa alennuskoodi esille, kopioi se talteen ja siirry ostoksille.\nLöydettyäsi kaikki haluamasi tuotteet, siirry tarkastelemaan ostoskorin sisältöä.\nOstoskorissa on lista valitsemistasi tuotteista. Tämän listan alapuolella on kenttä kampanjakoodeja varten. Liitä kenttään aiemmin talteen kopioimasi alennuskoodi, ja vahvista sen käyttäminen klikkaamalla vielä ”syötä koodi”.\nVoit siirtyä nyt kassalle viimeistelemään ja maksamaan tilauksesi.\nNauti uusista persoonallisista kengistäsi! Alennuskoodin avulla on helppoa säästää.\nicon-facebook icon-twitter Osoite\n+358 (0)10 3229 100\nKipkop Store Verkkokauppa\nKipkop Store on suomalainen kenkäkauppa, jonka valikoimasta löytyvät persoonalliset kengät upeille naisille. Valikoimaa täydentävät vaatteet, asusteet ja lasten kengät. Voit ostaa kenkäsi edullisemmin käyttämällä Alennussankarin tarjouksia ja alennuskoodeja. 3\nkäyttäjää säästi viimeisen seitsemän päivän aikana rahaa alekoodeilla verkkokaupassa Kipkop Store. 2\nvoimassaolevaa kampanjakoodia tai alennusta joilla voit säästää verkkokaupassa Kipkop Store. Kesäkuusta 2013 lähtien yhteensä 44 kuponkikoodia ja tarjousta on lisätty.\netukoodia lisätty viimeisen seitsemän päivän aikana nettikauppaan Kipkop Store. Samanlaiset verkkokaupat joilla on alennuskoodeja\nEllos alennuskoodi Lindex alennuskoodi Boozt alennuskoodi Marimekko alennuskoodi Junkyard alennuskoodi House of Brandon alennuskoodi Cellbes alennuskoodi Bubbleroom alennuskoodi Disturb alennuskoodi Halti alennuskoodi HerSecret alennuskoodi Björn Borg alennuskoodi Lumingerie alennuskoodi Bisters alennuskoodi NLY MAN alennuskoodi Näytä lisää\nEtusivu / Vaatteet ja asusteet / Kipkop Store alennuskoodi Ehdot ja säännöt


Korkeakunnas: "Jalkapallo on välillä tälläistä" - FC Lahti\nKorkeakunnas: ”Jalkapallo on välillä tälläistä”\nFC Lahden Suomen Cupin ottelut päättyivät kuudennelle kierrokselle, kun se hävisi vieraissa KuPS:ille niukasti lukemin 2-1.\nLahti hallitsi peliä läpi ottelun, mutta maalinteko tuotti vaikeuksia. Sen sijaan KuPS oli tehokkaalla päällä.\n– Jalkapallo on välillä tälläistä, ei saa palkintoa minkä ansaitsisi. Olimme kaikilla muilla mittareilla parempi joukkue paitsi erikoistilanteissa ja tietysti lopputuloksessa, Korkeakunnas manaa.\n– Saatin luotua maalipaikkoja, mutta viimeinen päättäväisyys puuttui. Marginaalit ratkaisee. Toinen maali meni puolustajan kautta maaliin, keneltäkään mitään pois ottamatta. Viime kaudella voitettiin nämä ottelut heikommilla esityksillä, Korkeakunnas jatkaa viitaten viime vuoden Cup-taivaleeseen.\n”Toke” kääntää katseensa jo tulevaan.\n– Harmittaa tietysti, että Cup loppui. Otetaan tästä hyvät jutut matkaan, Korkeakunnas sanoo.\nJos jotain positiivista lopputuloksesta voi hakea, niin Cupin pelit eivät ole enää rasitteena. Joukkue voi keskittyä täysillä liigapeleihin.\n– Tottakai pitää ajatella niin. Ei tarvitse miettiä muuttuuko ohjelma ja missä pelataan. Ei ole liikkuvia osia niin paljon. Sitä kautta helpottuu, Korkeakunnas tietää.\n– Onhan se niin, että ihan sama tiputko tässä vaiheessa vai välierävaiheessa. Luu jää käteen, jos tätä ei voita, Korkeakunnas jatkaa.\nKorkeakunnas uskoo kurssin kääntyvän pikaisesti parempaan suuntaan.\n– Kyllä ne kääntyy. Jos olet jatkuvasti parempi joukkue, et voi olla voittamatta. Näin se menee. Väillä on tälläisiä kausia. Molempien pelien (KTP- ja KuPS-ottelut) pelilliseen ilmeeseen ja taistelutahtoon olen ollut tyytyväinen. Kausi on vasta alkanut, Korkeakunnas valaa uskoa.\nBrassikaksikko Leandro Motta ja Matheus Alves olivat jälleen pelipäällä.\n– Ovat selkeitä vahvistuksia. On paljon potentiaalia. Molemmat olivat vaarallisia, hyvältä näyttää. Ovat sen verran vielä on jäljessä muita, etteivät voi pelata kolmea 90-minuuttista viikon sisään. Paljon nopeammin tulleet mukaan kuin ajattelin, Korkeakunnas kehuu.\n– Alves olisi tänään varmaan pelannut pidempäänkin, mutta hänen silmäkulmansa aukesi. Ei voinut odotella tikkausta vaan otettiin nopea vaihto, Korkeakunnas päättää.


Rotumääritelmä - Suomen Samojedinkoirayhdistys ry\nSeura- ja rekikoira.\nSamojedinkoira on saanut nimensä Pohjois-Venäjällä ja Siperiassa asuneiden samojediheimojen mukaan. Heimojen asuttaman alueen eteläosissa valkoisia ja mustan- ja ruskeankirjavia koiria käytettiin poronpaimennukseen, pohjoisempana olleet puhtaanvalkoiset, luonteeltaan lauhkeammat koirat olivat metsästys- ja rekikoiria. Samojedien koirat elivät kiinteässä yhteydessä isäntäväkeensä, ne jopa nukkuivat kodassa ja lämmittivät heitä. Englantilainen eläintieteilijä Ernest Kilburn Scott vietti vuonna 1889 kolme kuukautta samojediheimojen parissa ja toi mukanaan Englantiin ruskean Sabarka-nimisen urospennun. Hän tuotti myös Uralin länsipuolelta kermanvärisen nartun nimeltä Whitey Petchora ja Siperiasta lumivalkoisen Musti-nimisen uroksen. Näistä muutamasta koirayksilöstä sekä tutkimusretkikuntien mukanaan tuomista uusista koirista alkoi nykyinen samojedinkoira kehittyä. Ensimmäinen rotumääritelmä vahvistettiin Englannissa 1909.\nKeskikokoinen, tyylikäs, valkoinen arktinen pystykorva. Olemus ilmentää voimaa, kestävyyttä, viehkeyttä, notkeutta, arvokkuutta ja itseluottamusta. Silmien muoto ja asento sekä hieman ylöspäin vetäytyneet suupielet muodostavat rodulle tyypillisen ilmeen nk. ”samojedinhymyn”. Sukupuolten väliset erot ovat selvät.\nKirsu: Hyvinmuodostunut, väriltään mieluiten musta. Tiettyinä aikoina vuodesta kirsun pigmentti voi olla haalistunut ns. ”talvikirsu”, kuitenkin kirsun reunoissa tulee aina olla tummaa pigmenttiä.\nHuulet: Tiiviit, mustat ja jokseenkin täyteläiset. Suupielet ovat hieman ylöspäin vetäytyneet muodostaen rodulle tyypillisen ”samojedinhymyn”.\nSilmät: Tummanruskeat ja syvälle sijoittuneet. Melko kaukana toisistaan, hieman vinot ja mantelinmuotoiset. Ilme ”hymyilevä”, ystävällinen, tarkkaavainen ja älykäs. Silmäluomien reunat ovat mustat.\nVahva, keskipituinen ja kauniisti kaartuva.\nSuhteellisen korkealle kiinnittynyt. Koiran ollessa tarkkaavainen tai liikkeessä häntä kiertyy kaaressa eteenpäin tiiviisti selän yli laskeutuen reidelle. Lepoasennossa häntä voi riippua ja se ulottuu kintereeseen.\nKäpälät: Kuten etukäpälät. Kannukset tulee poistaa, paitsi maissa missä laki kieltää tämän.\nVoimakkaat, vaivattomat ja väsymättömiltä näyttävät; askel on pitkä. Eturaajojen askel on vetävä, takaraajoissa hyvä työntövoima.\nPigmenttikatkot silmäluomissa tai selvärajaiset pigmenttikatkot huulissa.


Kuntoudu synnytyksestä | ilosi\nIlosi yksityisvastaanotolla Liisantie 2 B, Kangasala (katutaso) työskentelee kolme äitiysfysioterapiaan erikoistunutta fysioterapeuttia. Vastaanotollemme pääsee kätevästi bussilla, pysäkki Kangasalantiellä vain 50m ulko-ovestamme, ja liiketilan edessä on hyvin asiakaspysäköintitilaa. Myös tolpalliset “varattu liikkeiden käyttöön” ovat asiakkaitamme varten.\nÄitiysfysioterapeutti on terveydenhuollon ammattilainen eli AMK-tutkinnon suorittanut fysioterapeutti, joka on erikoistunut raskausaikaan, sekä raskaudesta ja synnytyksestä kuntoutumiseen. Fysioterapeuttien ominta osaamista on liikunta- ja toimintakyvyn kuntoutus yksilöllisesti. Keinot määräytyvät asiakkaan voimavarojen ja yksilöllisen tilanteen mukaisesti.\nSuosittelemme synnytyksen jälkeen kuntoudu synnytyksestä -pakettia, joka sisältää kolme yksilöllistä käyntiä äitiysfysioterapeutin vastaanotolla ja tarjoamme kaupan päälle Pilates-tunnin äitiysfysioterapeutin ohjaamassa Pilates-pienharjoitusryhmässä. Tutustu pakettiin: tästä


Riskinotto kannatti kisassa - Kulttuuri | HS.fi\nRiskinotto kannatti kisassa\nTimo Mustakallio -kilpailussa menestyneet Tuuli Takala ja Pihla Terttunen jatkavat opintoja ja kilpailemista.\nTimo Mustakallio -kilvan menestyjät Pihla Terttunen (vas.) ja Tuuli Takala lauloivat viime vuonna samassa Metropolia-ammattikorkeakoulun Taikahuilu-oopperassa. (KUVA: Timo Seppäläinen Savonlinnan oopperajuhlat)\nTimo Mustakallio -kilpailussa menestyneet Tuuli Takala ja Pihla Terttunen jatkavat opintoja ja kilpailemista. Helvetin raivo kiehui Olavinlinnassa, kun sopraano Tuuli Takala lauloi Yön kuningattaren Der Hölle Rache kocht in meinem Herzen -aarian Mozartin Taikahuilu-oopperasta.\nKommentti: Sprintterien laulukilpa


Varhaiskasvatuksen opettaja, Helsingin kaupunki., Helsinki – Jakomo.fi\nHome/Varhaiskasvatuksen opettaja, Helsingin kaupunki., Helsinki\nKasvatuksen ja koulutuksen toimiala, Päiväkoti Ratikka\nTehtävän kuvaus: Varhaiskasvatuksen opettajan tehtävät päiväkoti Ratikassa 1-3-vuotiaiden lasten ryhmässä. Päiväkoti Ratikka sijaitsee hyvien kulkuyhteyksien päässä, kaupunkikulttuurin ja puistojen läheisyydessä. Haemme mukavaan, innostuneeseen ja joustavaan työyhteisöömme pienryhmätoimintaan sitoutunutta varhaiskasvatuksen opettajaa. Hyvä yhteistyö, luottamus ja yhteinen toiminnan suunnittelu luovat pohjan tiimityölle. Yhteistyö perheiden kanssa on tärkeällä sijalla päiväkodissamme. Toivomme, että omaat hyvät vuorovaikutustaidot ja se näkyy suhteessa lapsiin, vanhempiin ja työtovereihin.